text:
Í dag eru 100 dagar síðani síðsta aðalfund hjá Svimjisambandi Føroya, og sostatt eisini 100 dagar síðani nýggja starvsnevndin tók yvir við mær sum formanni. Ein spennandi tíð, um enn hin setningurin eisini rennur mær til hugs, at ‘tað er ikki bara at biðja lova sær’.
Tað gekk eingin tíð áðrenn vit høvdu hendurnar djúpt í suppuni, við áseting av kravtíðum, fyrireikingum til HM og NJM/NM, fyrireiking av rættarmáli ímóti LEN, umframt viðgerð av meira prinsipiellum spurningum, sum til dømis um hvat ið er ein føroyingur.
Eg skal blankt viðganga, at tað var tann tíð, tá í fyrstanini, har eg stúrdi fyri púra at køva starvsnevndarlimirnar, vegna alt tað sum tey við mær máttu fyrihalda seg til. Men nýggja starvsnevndin hevur vist seg at vera ógvuliga eldhugað, og tí var tann óttin til alla lukku gjørdur til skammar.
Nú aftaná 100 dagar byrjar eitt mynstur at tekna seg, og harvið møguleiki at fáa betur skil á tí mesta. Ikki so at skilja, at alt verður betur nú, og at vit fara at orka nógv meira; men líka nógv at vit byrja at kenna okkara avmarkingar. Oftast er betur at halda seg til tað sum vit megna, enn at lova meira enn vit kunnu halda
Nakað av tí sum vit arbeiða við beint nú, er at fáa allýst hvør sum kann umboða Føroyar í svimjing, og at skaffa fígging til framtíðar virksemi. Vit eru í ferð við at fáa nýggjan bókhaldara, nú Eli Stakksund í eitt mannaminni hevur hjálpt okkum við hesum, og leita eftir fólki til dómsnevndina, nú limir har eisini vilja takka fyri seg.
Nýggja starvsnevndin virkar sum ein toymi; kanska í so nógv vil onkur nokk halda, nú so gott sum alt verður vent í nevndini. Vit eru tó bara 5 fólk í sjálvari starvsnevndini umframt aðalskrivarin, og hava tí tørv at fáa aðrar nevndir í gongd afturat, so at starvsnevndin kann miðsavna seg um tað hon eigur at gera.
Vit hava brúk fyri afturmeldingum eisini, og ætla tí okkurt slag av SSF-ráðstevnu í næstum, fyri okkum sum brenna fyri føroyska svimjing. Hetta er viðgjørt og fyri so vítt samtykt, at vit taka eitt vikuskifti onkunstaðni við ikki so fastlagdari skrá, til at finna útav hvat ið vit ymisku halda at vit eiga at gera, og hvussu vit skulu gera tað.
Eitt annað sum vit ætla, er at fáa leiðarar og venjarar valdar longu nú, til alt tað ymiska sum hendir í summar. Hetta er frávik frá háttinum vit hava brúkt seinastu árini, har venjarin varð valdur út í frá hvør sum hevði mest kvalifiseraðu svimjarar á viðkomandi liði, og og tí ikki kundi veljast fyrr enn liðið varð tikið út. Orsøkin til broytingina er einamest, at vit ynskja venjingarlegurnar aftur, har neyðugt tí er at vita fyrr hvør ‘eigur’ liðið, umframt at geva fólki møguleika at betri tilrættisleggja sínar feriur.
Starvsnevndin arbeiðir í fyrstu atløgu bara fram ímóti tiltøkunum í summar, millum annað tí at hatta ráðstevnuvikuskiftið jú kann vísa á tørv sum vit ikki síggja. Ein møguleiki er til dømis at seta ein landsliðsvenjara aftur, sum tá yvirtekur í øllum førum part av venjingarlegunum.
Vit hava ymisk ‘stríðsmál’ eisini, sum so ella so skulu avklárast. Ítróttasamband Føroya hevur fingið eina økta játtan til altjóða arbeiði, sum vit halda okkum hava uppiborið ein rímiligan lut í, og so er tað spurningurin um úrvalspengar eisini. Málið um EJM í Baku er til alla lukku við at verða avgreitt, við hollum stuðli frá ÍSF-forsetanum.
So ja, her er nokk at tríva í. Eg havi óivað gloymt okkurt, sum eg so verði flóvur um at hava yvirsæð her. Til tíðir minnir hetta mest um at jonglera við alt ov nógvum bóltum, har fleiri koma afturat so hvørt sum aðrir detta niður.
Í síðsta enda eiga vit í føroysku svimjingini væl øll at minnast til, at vit liva í eini søguligari tíð. Í ringasta føri fer hendan tíðin einaferð í framtíðini at verða kallað gulltíðin hjá føroyskari svimjing, og í besta føri var hetta bara byrjanin. Vónandi tað seinna.
Ein gamalur klassafelagi hvakk við herfyri, tá ið hon skilti at eg og nógv við mær í svimjingini arbeiða ólønt. Til tað kann eg ikki siga so nógv annað, enn at tað hevði verið dýrt at keypt seg til teir stólar sum vit sita í, við fyrstu parkett til føroyska ítróttarsøgu. Og tað eru eisini pengar ! 🙂
Dagurin í dag varð hildin við Íþróttafræðasetur Háskóla Íslands á Laugarvatni, har eg fekk eitt gott prát við Hafþór B Guðmundsson, lektara, um svimjiskúlar, lívbjargni og fyribyrging av druknivanlukkum, við serligum atliti at áhugaverdu skipanini hjá íslendingum.
Vit fóru ein túr í sauna eisini. Og í heitan pott. Og í kalda Laugarvatn.
Mikudagin er norðurlendskur fundur í Reykjavík.
Við svimjikvøðu
Rókur


c: text/html

text:
Landsstýrismenninir í uttanríkis- og fiskivinnumálum umrøtt Hoyvíkssáttmálan við íslendska uttanríkisráðharran
Dan Klein --- 19.05.2017 - 09:34
Seinnapartin í gjár 17. mai hittust Poul Michelsen, landsstýrismaður í uttanríkis- og vinnumálum, og Høgni Hoydal, landsstýrismaður í fiskivinnumálum, við íslendska uttanríkisráðharran, Guðlaugur Þór Þórðarson.
Uttanríkisráðharrin vitjar í hesum døgum í Føroyum í samband við, at íslendski forsetin Guðni Th. Jóhannesson er á almennari vitjan í Føroyum.
Á fundinum umrøddu teir mál undir Hoyvíkssáttmálanum, og onnur mál, eitt nú Brexit.
Í august hittast partarnir aftur, og tá er ætlanin at fáa eina loysn viðvíkjandi ivamálum undir Hoyvíkssáttmálanum.

robotstxt: allowed

filter: keep


text:
Svimjing
Í skúlanum við Streymin er snotuligur svimjihylur og sauna.
Opið er soleiðis:
Mán 17.30-19.30 vaksin (sauna opið)
Mik 16.30-19.30 skúlabørn.*
Frí 17.30-19.30 almenn svimjing *
(heitur hylur og sauna opið)
Leyg 08.00-13.00 barnafamiljur (heitur hylur)
Tað er ókeypis at svimja í hylinum í Skúlanum við Streymin.
Leiga hylin
Svimjihylurin kann leigast fyri 300 kr. um tíman. Ynskir tú at leiga hylin set teg í samband við skúlavørin á tlf: 280078.
*Børn undir skúlaaldur eru vælkomin saman við einum vaksnum.
Svimjihylurin í Skúlanum við Streymin er í góðum standi. Umklæðingarrúmini eru nýligani umvæld og útfrá brúsurúminum er sauna.


text:
Tað er ikki har uppi tað er galið, segði Dorit og peikaði til himmals, men her niðri. Ja, hon sipaði nú ikki til nakað beinleiðis himmalskt ella guddómligt, men meinti við Amazon Cloud, tað amasonska skýggið, sum goymir og varðveitir allahanda upplýsingar, skúlabøkur, abc, e-bøkur og i-bøkur, sum nú eita s-bøkur. S-bókin er á netinum, og tú keypir eitt hald. Tað ber til at taka bókina niður og leggja hana á telduna, men tá fært tú ikki allar samvirknar partar við (kann tó vera hent, um netið gongur fyri onkran morgun).
Stuttligasta orðið eg hoyrdi í dag er úr Klaksvík, har hava summir næmingar bókbók og aðrir e-bók ella s-bók. Bókbók má so vera pappírsbók.
Jú, tú gitti rætt, eg havi verið á skeiði – á NÁMI.
NÁM – Magnus og Dorit – høvdu skeið um bókina From where you are, sum er ein donsk skúlabók til ensktundirvísing, á NÁMI hava tey sett føroyskar orðatýðingar inn og gjørt avtalu við forlagið SYSTIME. Nakað tað sama sum Jette gjørdi í sínari við The Entrance, nú bara talgilt. Men annað enn orðatýðingar eru afturat tekstinum: sokallaðar samvirknar uppgávur. Næmingurin svarar á skíggjanum og fær rætt svar beinanvegin, ljóðbrot eru við, sum lýsa evnið og allur teksturin verður lisin av ensktmæltum fólki. Deiligur dagur, stuttligt at síggja starvsfelagar úr øðrum skúlum, t.d. fekk mann at vita, at summi teirra brúka bara e-bøkur, summi bæði, summi eru farin aftur til bókbókina, tí at netið á skúlanum riggar so illa. Dorit brúkar s-bók bæði í enskum og í søgu. Nú eru vit jú øll í sama fakfelag, so kanska samstarvið verður tættari.


text:
Vit spæla alt tað sum fólk vilja hoyra
- Vit spæla allar okkara bestu og kendastu sangir soleiðis, sum fólk vilja hoyra teir, sigur Jay Jay French, gittarspælari í Twisted Sister.
Hóskvøldið verður ársins rockkonsert – og kanska størsta rockkonsert í Føroyum nakrantíð – tá ið Twisted Sister spælir á Summar Festivalinum.
Amerikanski bólkurin, sum verður róstur til skíggja allastaðni, har hann spælir, er til reiðar at fara á landsins størsta pall, og teir ætla at geva alt tað, teir eiga.
- Vit spæla allar okkara bestu og kendastu sangir soleiðis, sum fólk vilja hoyra teir. Vit vita, hvørjar sangir fólk lurta mest eftir, og tey fáa teir allar á konsertini hóskvøldið. Vit leggja serligan dent á útgávuna Stay Hugry, sum hevur 30 ára jubileum í ár, sigur Jay Jay French, sum er gittarspælari og stovnandi limur av Twisted Sister.
- Vit eru sera fegnir um, at tónleikurin hevur ført okkum til Føroya og givið okkum hesa upplivingini. Hetta er nakað heilt serstakt, og vit ætla at geva føroyingum eina minniliga konsert hóskvøldið, sigur hann.
Twisted Sister spælir á Summar Festivalinum hóskvøldið kl. 22.30.
(Mynd: Sigmar Mørkøre)


text:
Valgreinir
Vel rætt
03. Nov 2016
Týsdagin er tú við til at avgerða, hvussu politikkurin í Tórshavnar kommunu, skal verða tey næstu 4 árini. Tað er umráðandi at tú fert...
les meir
Kommunal nýhugsan!
03. Nov 2016
Ein matstova borðreiddi við serdeilis góðum mati, og hóast gesturin fekk uppskriftina, so fekk hann ikki matin at smakka eins væl og á matstovuni....
les meir
Kunnu ikki brúka 3,6 milliardir uttan ideologi
02. Nov 2016
Tá ið tú um nakrar mánaðir hyggur eftir skattauppgerðini fyri 2016, tá sært tú, at tú hevur rindað meira í...
les meir
TÍMA VIT TAÐ?
30. Okt 2016
Í dag verður nógv tosað um bústaðir og manglandi grundøki, men vita vit við vissu um ynskini eftir grundøkjum eru av gomlum vana og...
les meir
Vit kunnu ikki blása og hava mjøl í munninum!
28. Okt 2016
Vit eiga ikki at krevja meira inn í skatti. Vit skulu tálma rakstrinum og Vit skulu ikki gera stórvegis av nýíløgum...
les meir
Ein tíðarhóskandi eldrarøkt í einari tíðarhóskandi kommunu...
28. Okt 2016
Eftir sendingina í D V 28.okt., ella í gjár, verður enn einaferð undirstrikað við feitum stavum, at bráfeingis trupulleikin á eldraøkinum í Tórshavnar...
les meir
Valskráin Eysturkommuna
27. Okt 2016
Her kanst tú taka niður og lesa valskránna hjá Framsókn til kommunuvalið 2016 í Eysturkommunu.Trýst her.issuu ...
les meir
Hvussu verður mentan til?
27. Okt 2016
Mentanin verður til ímillum fólkið, og um tað er ávíst, ið vit ynskja broytt, ella sum vit ynskja sum okkara mentan, so er tað...


text:
Ung í arbeiði
Nú ber til at tekna seg til "ung í arbeiði" í Sunda Kommunu. Í ár verður arbeitt vikurnar 26 og 27, tvs. frá 26. juni til og við 7. juli.
Ung í arbeiði er eitt tilboð fyri ung í kommununi, sum komandi skúlaár fara í ávikavist 9. og 10. flokk. Arbeiðstíðin er átta tímar dagliga, fimm dagar um vikuna. Møtt verður klokkan 8.00 á morgni, og klokkan 16.00 seinnapartin er arbeiðsdagurin liðugur. Lønin er tann sáttmálaavtalaða tímalønin umframt frítíðarløn.
Tey, sum eru áhugað í hesum tilboði, verða biðin um at seta seg í samband við kommununa á tlf. nr. 667271 ella við at senda ein teldupost til sunda@sunda.fo, og melda seg til.
Við tilmelding skal upplýsast navn, bústaður, føðiár, telefonnummar og flokkur.


text:
Sverri Egholm
19.05.2017 - 16:17
Tíðindi > Samfelag & Politikkur > Landspolitikkur
Í samband við misálitið á løgmann, Aksel V. Johannesen, sum Fólkaflokkurin, Sambandsflokkurin og Miðflokkurin løgdu fyri løgtingið fyri løtu síðan, segði Kári P. Højgaard, framsøgumaður, hví Sjálvstýri ikki skrivaði undir misálitið.
- Tað øvugta av misáliti er álit. Eg havi einaferð lagt misálit fyri løgtingið og tað var í 2006. Tá fekk misálitið bara eina atkvøðu, segði Kári P. Højgaard av tingsins røðarapalli.
Misálitið, ið Kári P. Højgaard sipaði til, var á táverandi landsstýrismannin í fiskivinnumálum, Bjørn Kalsø, í samband við keyp og sølu av fiskiloyvum.
Les gamla misálitið her


text:
Tinglýsingin tekur sær av øll tinglýsingarmál og leysafæ. Hevur tú tørv á at tosa við starvsfólk á tinglýsingar deildini, ber til at seta seg í samband við tey á tlf. 358020 millum kl 10 og 14, ella senda ein teldupost til tinglysing@us.fo.
Her ber til at lesa meir um Tinglýsing.
Matrikul deildin ger matrikulerar uppmátingar, sundurbýtið, útskifting og málsviðgerð. Hevur tú tørv á at tosa við starvsfólk á matrikul deildini, ber til at seta seg í samband við tey á tlf. 342400.
Her ber til at lesa meir um arbeiði hjá Matrikul.
Deildin Kort og skráir ger m.a. myndakort og umsitur skráir sum t.d. adressuskráin. Tú kann fáa samband við Kort og skráum á tlf. 342400.
Her ber til at lesa meir um Kort og skráir.


text:
Útivikan 2017.
Porkeris kommuna ætlar at skipa fyri útiviku.
Leygardagin 27 mai verður farið at rudda fram við sjóvarmálanum. Hetta er eitt átak sum eitur
Norðurlendsk strandarudding 2017. Hetta átak hevur koyrt í Skandinavia í nøkur ár, og verður nú í vár
fyri fyrstu ferð í Íslandi og Føroyum. Endamálið við átakinum er, at varpa ljós á og gera fólk tilvitað
um dálkingina av stóru nøgdunum av plasti og øðrum ruski, sum endar í havinum.
Áhugafelagsskapurin Ringrás kemur at skilja og skráseta ruskið.
Møtt verður í Skemmutúninum kl. 11.00
Aftaná verður suppa í Húsinum við Á.
Sunnudagin 28 mai verður lættur gongutúrur í haganum kl. 15.00
Møtt verður á Hálsinum.
Mánadagin 29 mai verður skipa fyri bóltspæli á skúlaplenuni.
Byrja verður kl. 18.00
Týsdagin 30 mai / Ónsdagin 31 mai annan av døgunum verður farið gongutúr í bygdini, um viðrar.
( Lýst verður við hesum inni á porkeningar-facebook ) Møtt verður í Skemmutúninum kl. 18.00
Tórsdagin 1 juni verður farið at fríðka um í bygdini, t.d. smíða plantukassar og planta.
Fríggjadagin 2 juni verður farið í plantaguna at lúka runt um trøini og planta trø kl. 17.00.
Aftana verður farið í Húsið við Á, har Randi og Rowena borðreiða.
Øll eru hjartaliga vælkomin.
Vinarlig heilsan
Porkeris Bygdarráð
Mikkjal, Andreas, Sveinur, Joan & Emily


text:
Lán av e-bókum, ljóðbókum og filmum.
Atgongd til fleiri grunnar á netinum.
Net bøkur
Læn e-bøkur frá eReolen.dk. E-bøkurnar kunnu lesast á PC og Mac, og tú kanst heinta appir til snildtelefon og teldil, bæði iPhone/iPad og Android.
Hvør lánari kan læna 5 e-bøkur í senn. Tá ið lánitíðin á 30 dagar er farin, ber til at læna fleiri e-bøkur.
Tú skalt vera skrásett/ur sum lánari á Býarbókasavninum.
Net ljóðbøkur
Læn og lurta eftir netljóðbókum á eReolen.dk.
Hvør lánari kan læna 4 netljóðbøkur í senn. Tá ið lánitíðin á 30 dagar er farin, ber til at læna fleiri netljóðbøkur.
Tú skalt vera skrásett/ur sum lánari á Býarbókasavninum.
Net filmar
Eitt úrval av góðum filmum á Filmstriben.dk, sum kunnu streamast beinleiðis til teldu ella sjónvarp. Bæði nýggir og klassiskir filmar.
Lánitíðin fyri hvønn film er 24 tímar. Tá ið lánitíðin er farin, ber til at læna fleiri filmar, tó í mesta lagi 6 filmar um mánaðin fyri hvønn lánara.
Tú skalt vera skrásett/ur sum lánari á Býarbókasavninum.
Net grunnar
Ókeypis atgongd til fleiri grunnar á netinum. Teir kunnu nýtast frá teldum á bókasøvnum og skúlum, sum eru við í samstarvinum. Les meira her: EBI (Elektroniskar bókasavnstænastur).
Niels Finsens gøtu 7 - 100 Tórshavn - Tel 302030 - bbs@bbs.fo


text:
Oyggin í havinum
Bókadeild Føroya Lærarafelags
- Síður: 222
- Útgávuár: 2001
- Upprunamál: svenskt
- Innbinding: heft við klaffum
- Rithøvundur: Annika Thor
- Myndir: Alexandra Kern
- Týðari: Karl N. Hansen
Systrarnar Steffi og Nelli verða sendar úr Wien í Eysturríki, tá ið nasistarnir av álvara fara at leggjast á jødarnar í býnum. Tær verða skildar frá mammu og pápa sínum, og Steffi, sum er 12 ár, lovar at ansa eftir lítlusystrini.
Umborð á skipinum uggar Steffi Nelli og sigur henni frá summarbýnum við sandstrondum og pálmatrøum, har tær bara skulu ferðast. Í staðin enda tær á einari oyggj í skergarðinum við Gøteborg, og har er onki, sum tær høvdu ímyndað sær tað. Her er bara hav og grót, neyst og útróðrarbátar. Her luktar av fiski, og ongin dugir teirrra mál.
Her skulu tær búgva, við heimsins enda.
Á einari oyggj í havinum.


text:
Høvuðlítli angarfiskur (angaættin)
Searsia koefoedi Parr, 1937
Stødd: Høvuðlítli angarfiskur verður upp í 15 cm langur.
Dýpi: Hann er úr 450 m niður á 1500 m.
Litur: Hann er javnt dimmur, morsvartur.
Lýsing: Kropshæddin á høvuðlítla angarfiski er um tvær ferðir breiddina. Hann hevur lítið høvd, um 25% av standardlongdini. Hann hevur stór eygu, sum sita frammarlaga, lítlan kjaft, ið kemur aftur undir hálvt eygað, og stutta gron. Uggafjaðrarnar og búkfjaðrarnar eru smáar. Hann hevur eina ryggfjøður, ið er eins stór og gotfjøðurin. Hesar báðar fjaðrarnar sita aftanvert miðjan kroppin, gotfjøðurin er eitt vet aftari. Hann hevur sýldan stert. 4 ljósgøgn eru hvørjumegin ‘kjølin’, frá búkinum til afturkantin á gotfjøðurini. Aftast undir klingruni eru eisini tvey ljósgøgn. Ein lítil angi er beint oman fyri hvørja uggafjøður.
Eyðkenni: Fiskastøddin og ljósgøgnini, kjaftbeinið, høvuðstøddin og lítli angin.
Týdningur: Hann hevur ikki vinnuligan týdning.
da: Koefoeds skulderlysfisk, en: Koefoeds searsid, ís: Ægisangi, tý: Silberbeil
Útbreiðsla: Hann er á leiðunum úr Eysturgrønlandi, sunnan fyri ryggirnar Grønland/ Skotland, til Marokko og Guineavíkina. Hann er í Davisfirði, í Vesturatlantshavinum, í Kyrrahavinum og Indiahavinum í flógvum sjógvi. Hann er út av Ytrabanka og Lúsabanka.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Glitfiskar Argentiniformes
Hesin hópurin hevur 6 ættir, 57 slektir og 202 sløg.
Av teimum eru við Føroyar 4 ættir, ið hava 9 slektir og 12 sløg:
Fiskasløgini í hesum hópinum eru tey flestu smá, onkur stór inn ímillum, summi nakað bulmikil og onnur long og kløn. Flestu hava stutta gron og lítlan kjaft. Nøkur hava fitifjøður, onnur ikki.
Litirnir á glitfiskunum eru mest blankir, silvurlittir, gulllittir, brúnir ella svartir. Nakrir hava ljósgøgn. Ein ávísur súrligur luktur gongur at flestum teirra.
Nakrir eru lutvíst í feskum vatni, annars um øll høv.


text:
DÝRGRIPIR ÚR GUDS ORÐI | ESAIAS 17-23
Myndugleiki verður tikin frá teimum, sum misnýta vald
Sebna var húshovmeistari og ’hallarstjóri’, helst í húsi Ezekiasar kongs. Hann hevði hægsta embæti næst eftir kong, og nógv varð væntað av honum.
22:15, 16
Sebna skuldi havt tikið sær av fólki Jehova
Hann var sjálvsøkin og ærusjúkur
22:20-22
Jehova gav Eljakim embætið hjá Sebna
Eljakim fekk „lykilin til hús Dávids“, og tað var tekin um vald og myndugleika
Hugsa um hetta: Hvussu kundi Sebna havt brúkt sín myndugleika til at hjálpa øðrum?


text:
Nú kemur Musikkskúlin
Tórshavnar býráð hevur á fundi í kvøld samtykt at fara undir nýggjan musikkskúla. Bæði mentamálanevnd og fíggjarnevnd mæltu býráðnum til at taka undir við arbeiðstøkusáttmála og játta alla íløguna beinanvegin. Kostnaðurin verður slakar 100 milliónir krónur.
Hetta verður eitt risastig fram á leið fyri Musikkskúlan og tey tónleikahugaðu í Havn, sum higartil hava havt miðstøð í einum gomlum elementskúla á Frúutrøð. Ætlanin var upprunaliga at byggja við Norðurlandahúsið og Kringvarpið, men hetta var broytt í farnu býráðssetu.
Skúlin verður bygdur úti við Landavegin, heiman fyri Skúlan á Fløtum og Glasir, og gjørdur av einslistum eftir drúgt samstarv millum arkitekt, umsiting og umboð fyri skúlan. Teknistovan hjá Mayfinn Norðoy hevur teknað og fer at hava eftirlitið. Húsavarðatænastan hjá Sámal Erik Hentze fer at byggja.
Hetta hevur verið eitt drúgt mál. Í hesum umfarinum varð málið reist í býráðsnevndum í december 2009. Tá høvdu allir flokkar til valið í 2008 sagt seg taka undir við at byggja nýggj hús til Tórshavnar Musikkskúla. Síðani hava verið mangir leikir.
Valið 2012 fór aftur um, uttan at nakar skúli kom, men hann tóktist vera á trappunum. Men valskeiðið eftir fór ein meiriluti av breiða samstarvinum at flyta skúlan higar og hagar. Hann endaði við at vera staðsettur við Landavegin, men ivi var framvegis um sjálva byggingina.
Nú verður loksins farið undir hendan skúlan, sum fer at koma teimum ungu tónleikahugaðu væl við. Hann verður eisini kærkomin hjá teimum mongu, sum læra frá sær á Musikkskúlanum. Í skúlanum verða mong serhølir til tónleikafrálæruna og ein hampiliga stór høll til størri tónleikaframførslur.
Nýggi Musikkskúlin verður fíggjaður við 26 mió. kr. Í 2017, 45 mió kr. Í 2018 og 18 mió. kr. Í 2019.


text:
Við nýggju inntøkuuppgerðini, ið fevnir um árið 2015, setur Hagstovan sjeynda árið á rað ljós á inntøkuviðurskiftini hjá føroyingum við hagtalsmátum eftir altjóða leisti.
Við hesum mátum fæst ein mynd av nýtslumøguleikunum hjá einstaka føroyinginum. Eitt nú verður sett tal á, hvussu nógv eru undir ávísum inntøkumarki. Eisini siga mátini okkum, hvussu javnt ella ójavnt býtið í nýtslumøguleikum er millum fólkið í landinum.
Høvuðsniðurstøður um Inntøkubýtið og fátækraváði kunnu lesast í samanfatandi grein á temasíðuni Talt og Hagreitt / Inntøkubýti og fátækraváði
Umframt at hesi viðurskifti eru lýst í 9 greinum, sum allar kunnu lesast á temasíðuni:
- 10,6% av føroyingum í fátækraváða
- Fátækraváði og inntøkuglopp í húskisbólkum
- Fátækraváði og inntøkuglopp eftir aldri og kyni
- Fátækraváði og inntøkuglopp í sýslunum
- Í fátækraváða í fleiri fylgjandi ár
- Gini-vísital og fimtingslutfall
- Javnbýti í húskisbólkum
- Javnbýti í sýslunum
- Einstaklingainntøka, í inntøkubólkum
Á temasíðuni eru eisini nærri frágreiðingar um øll tey hugtøk, sum verða brúkt at lýsa inntøkuviðurskiftini, sí her.
Útgreinaði hagtøl eru í hagtalsgrunninum


text:
Eg havi verið so framlig at stilla upp á Lista B til kommunuvalið og skal nú royna at greiða frá, hví so er.
Fyri fýra árum síðani flutti eg aftur til Sørvágs. Orsøkin var, at tað var bíligari at seta búgv her enn í Havn, at eg eri fødd og uppvaksin í Sørvági, havi familju her, og at tað er lætt at pendla til og frá arbeiði.
Hyggja vit at íbúgvaratølum fyri Sørvágs kommunu, so sæst beinanvegin, at talið av íbúgvum hækkaði, tá ið tunnilin læt upp í 2002 og fram til 2009, tá stígur og fall kom í. At fólkatalið ikki veksur, er galdandi fyri alt landið, men vit eiga kortini at vera upp á vakt. Tí fólkatalið minkar ikki allastaðni.
Vit vita, at Sørvágs kommuna landafrøðiliga liggur soleiðis fyri, at hon ikki er fyrsta kommuna, tú kemur í tankar um, tá ið tú hugsar um at seta búgv, og tó so hava vit fyrimunir her, sum kanska kundi sett okkum enn meira á landkortið.
Fyri tað fyrsta hava vit eitt stórt arbeiðspláss her, sum vit verða mint á, hvørja ferð buldur hoyrist uppi yvir høvdunum á okkum, og hvør veit, kanska geva vit okkum alt ov lítið far um, hvørji potentiali, ið liggja her, sum kunnu vera til okkara fyrimun. Her hugsi eg fyrst og fremst um ferðavinnu, at fólk sum ferðast um vøllin, hava orsøkir til at venda nøsini oman til Sørvágs, áðrenn farið verður víðari til Havnar, ella at tey steðgaðu á í Sørvági, Bø og Gásadali, áðrenn farið var til Mykinesar.
Loysnin upp á spurningin um minkandi fólkatal í Føroyum verður ofta sagdur at vera, at vit skulu skapa umstøður hjá útisetum at venda heim.
Eg havi hug at siga, at kanska skuldu vit heldur hugsa, hvat vit kunnu gera fyri at skapa trivnað fyri teir borgarar, sum frammanundan búgva her.
Her eru góðir karmar í kommununi, nýggjur barnagarður, skúlin er útbygdur og umvældur, vit hava musikkskúla, bara fyri at nevna nøkur ting. Tað, sum írestar, er at fylla karmarnar út, at skapa trivnað fyri tey fólk, sum búgva her.
Tí eitt er vist, at hevur tú nakað at bjóða teimum, sum búgva her, so verður lættari at selja boðskapin um, at í Sørvágs kommunu er gott at vera.
Nútímans menniskju vilja hava annað enn bíligar bústaðir, skúla og barnagarðar. Ungar barnafamiljur hava brúk fyri, at umstøðurnar hjá børnum og ungum eru góðar, at spælipláss eru til børnini, at stað er, har tey ungu kunnu hittast, práta og skapa nakað saman, at hugsað verður um, at børn og ung hava brúk fyri meira enn sunnudagskúla og fótbólti. Alt gott um tað.
At vit vaksnu hava ymiskt at fara til sum td. eitt nútímans bókasavn. At vit hava brúk fyri einum opnum, demokratiskum umhvørvi, har tað er lætt at fáa kunning um tað, sum fer fram, td. við einari væl virkandi heimasíðu ella nakað so einføldum sum møguleika fyri at fáa tíð hjá lækna heldur enn at brúka ein heilan arbeiðsdag heima í bíðirúminum.
Og sjálvandi eiga vit at bjóða øllum vælkomnum í kommununa, føroyingum sum útlendingum, øll eiga at fáa kunning um, hvat hetta er fyri eitt stað, tey eru komin til.
Sitandi kommunustýri hevur víst frísinni og nýhugsan, tá farið var undir at gera nýggja hitaskipan til skúlan. Vit eiga at halda fram og kanna møguleikar fyri at útbyggja hetta, umframt at vit sjálvandi eiga at taka hetta so mikið nógv í álvara, at vit av sonnum kunnu kallast ein grøn kommuna. Nýggj skipan fyri innsavning av ruski, har skilt verður millum papp, glas og battaríir, fleiri busssteðgistøð, so tað verður meira natúrligt at brúka kollektiva ferðslu, so sleppast kann undan at gerast undirklæðavát av túrinum av Blindtarminum og út á Toft.
Haraftrat skulu vit gevast at hugsa soleiðis, at vit missa alt frá mótahandlum, til posthús og bankar yvir um Vatn. Í staðin skulu vit hugsa og arbeiða fyri júst tí øvuta. Nevnliga alt tað vit hava at bjóða Vága kommunu, td. eitt ídnaðarøki, har allur ídnaður í oynni kann verða samlaður, eitt væl virkandi kampingpláss niðri á flúgvarabedingini, sum báðar kommunurnar kunnu vera felags um, ella at vit fara í veruligar samráðingar við Vága kommunu um at bjóða okkara ungu í framhaldsdeildini eitt gott og spennandi skúlatilboð.
Í nýggju bókini Exit Føroyar, sigur ein av rithøvundunum, at vit í grundini eiga at lata hornorkestur spæla, hvørja ferð eitt nýtt fólk flytur til Føroyar. Har eru vit so heppin, at vit jú eiga eitt hornorkestur. Nú geldur bara um at fáa fólk at støðast og helst at fáa fleiri at seta búgv her. So kann Sørvágs Tónleikarfelag spæla av gleði hvørji jól, so hvørt vit fjølgast í kommununi.
Vit bæði skulu, kunnu og mugu hugsa nýtt, skal bygdin standa seg.
So halda tit, at hetta, sum eg havi sagt, er á góðari leið, so setið ein kross við meg á lista B á valinum týsdagin.


text:
Sunday, September 25, 2005
Thursday, September 22, 2005
Góða heilsu
Læknin: - Tað er tó ótrúligt sum heilsan er góð hjá tær, hvussu gamal segði tú at tú vart?
Sjúklingurin: - 82 ár.
Læknin:- 82 ár. Hvussu í allari víðu verð kann tað bera til? Tú hevur eina heilsu sum ein 60 ára gamal! Hvat er loynidómurin?
Sjúklingurin:- Jú sært tú, hetta skyldast eini avtalu sum eg og konan gjørdu tá vit giftust. Hon lovaði at um hon bleiv svøk onkran dagin, so skuldi hon vera í køkinum líka til tað var yvirstaðið, og eg lovaði at um eg bleiv óður í høvdinum, so skuldi eg fara útum til tað var yvirstaðið.
Læknin:- Hatta skilji eg als ikki! Hvussu kann handan avtalan hava naka við tína heilsu at gera?
Sjúklingurin:- Jú sært tú - grundin er, at eg havi liva eitt heldur langt uttandura lív!!!
Sjúklingurin: - 82 ár.
Læknin:- 82 ár. Hvussu í allari víðu verð kann tað bera til? Tú hevur eina heilsu sum ein 60 ára gamal! Hvat er loynidómurin?
Sjúklingurin:- Jú sært tú, hetta skyldast eini avtalu sum eg og konan gjørdu tá vit giftust. Hon lovaði at um hon bleiv svøk onkran dagin, so skuldi hon vera í køkinum líka til tað var yvirstaðið, og eg lovaði at um eg bleiv óður í høvdinum, so skuldi eg fara útum til tað var yvirstaðið.
Læknin:- Hatta skilji eg als ikki! Hvussu kann handan avtalan hava naka við tína heilsu at gera?
Sjúklingurin:- Jú sært tú - grundin er, at eg havi liva eitt heldur langt uttandura lív!!!
Posted by Sofus Gaasedal at 3:27 AM No comments:
Tuesday, September 20, 2005
Er jólamaðurin til ?
Tað eru runt roknað 2 milliardir børn (persónar undir 18 ár) á jørðini. Nú skal jólamaðurin ikki vitja muslimar, hinduar, jødar ella buddistar, so tað minkar talið til uml. 15% ella uml. 378 milliónir. Við einum heimssnitti uppá 3,5 børn fyri hvørt húski, so er talan also um 108 milliónir húski sum jólamaðurin skal vitja, tá vit rokna minst eitt skikkiligt barn uppá húskið.
Jólamaðurin hevur vegna ymiskar tíðsgreinsir og snúningar av jørðini, uml. 31 tímar at útføra sína uppgávu. Vit ganga út frá at hann ferðast frá eystri móti vestri, hvat vit halda má vera fornuftigt at gera, tað svarar til at hann vitjar 967,7 húski hvønn minutt. Tað vil siga at fyri hvørt kristið húskið við einum skikkiligum barni, hevur jólamaðurin uml. 1/1000 sekund til at parkera og loypa úr sleduni og hoppa niður gjøgnum skorsteinin, fylla hosurnar í hanga við kaminuna, seta gávurnar undir jólatræði, eta bommini sum eru løgd framm til hann, klintra upp gjøgnum skorsteinin, hoppa upp í sletuna og forsetta til næsta húsið.
Nú rokna vit við at øll húskini sum skulu vitjast liggja javnt fordeild (tað vita vit sjálvandi at tey ikki eru, men vit ganga út frá tí vegna útrokningarnar) yvir uml. 1 km. millum húskini. Tað vil geva eina reisu yvir 100 milliónir km., tá pissipausir og anna verður frátrekt. Tað vil so siga at sledan hjá jólamanninum flygur uml. 1000 km um sekundi, ella 3000 ferðir so skjótt sum ljóði. Til samanberingar kann nevnast at tað menniskaliga gjørda tingi, rúmdarsondin Ulysses, flygur uml. 50 km. um sekundi. Annars so kunna vanlig reinsdjór í mesta lagið renna uml. 30 km. um tíman.
Lastievni í sleduni er eitt annað áhugavert evni, tá vit ganga út frá at hvørt barn minimum fær eitt LEGO-sett í millumstødd(1 kg.). Sledan skal lasta yvir 500.000 tons, og tá er jólamaðurin ikki viðroknaður. Vanligvís kann ein reinsdjórasleda maks. toga uml. 200 kg. Sjálvt um vit kundu gingi út frá at serstøk flúgvandi reinsdjór kundu toga 10 ferðina hesa vekt, so vóru 8-9 reinsdjór alt ov fá tí at jólamaðurin hevði havt brúk fyri 360.000 reinsdjórum. Hetta vildi saman við gávunum, givi sleduni eina totalvekt uppá ikki minni enn 600.000 tons.
600.000 rons sum flúgva við 1000 km./sek. skapar eina so øguliga luftmótstøðu sum vildi hita reinsdjórini á sama hátt sum ein meteor sum kemur inn í luftrúmið. Tvey tey fremstuy reinsdjórini vildu hvørt absorbere eina megi uppá uml. 14.300 trilliardir jule fyri hvørt sekund sum kann umroknast til 14300 trilliardir watt. Tey vildu heilt víst brent upp beinanvegin og reinsdjórini fyri aftan vildu blivi útsett fyri ovirljóð-buldur. Og hareftir flamma upp. Øll reinsdjórini vildu veri uppbrend eftir 4,26 túsundpart av einum sekundi, t.v.s. tá jólamaðurin var komin til tað fimta húsið. Men tað kann vera líkamikið tí tá sledan hjá jólamanninum acceleraði frá 0 – 1000 km. uppá 1/1000 sekund, vildu øll við sleduna blíva útsett fyri eini kraft uppá 17.500 ferðir sterkari enn tyngdakraftin. Ein jólamaður vigar uml. 150 kg. (mett frá bíløtum) vildi blivi trístur aftur í setri svarandi til eina vekt uppá 3 milliónir kilo, sum sjálvsakt vildi broti øll bein í hansara kroppi og forvandla hann til ein klatt.
Vit kunna tí siga fyri víst; at um jólamaðurin nakrantíð hevur veri til, so er hann deyður nú!
Jólamaðurin hevur vegna ymiskar tíðsgreinsir og snúningar av jørðini, uml. 31 tímar at útføra sína uppgávu. Vit ganga út frá at hann ferðast frá eystri móti vestri, hvat vit halda má vera fornuftigt at gera, tað svarar til at hann vitjar 967,7 húski hvønn minutt. Tað vil siga at fyri hvørt kristið húskið við einum skikkiligum barni, hevur jólamaðurin uml. 1/1000 sekund til at parkera og loypa úr sleduni og hoppa niður gjøgnum skorsteinin, fylla hosurnar í hanga við kaminuna, seta gávurnar undir jólatræði, eta bommini sum eru løgd framm til hann, klintra upp gjøgnum skorsteinin, hoppa upp í sletuna og forsetta til næsta húsið.
Nú rokna vit við at øll húskini sum skulu vitjast liggja javnt fordeild (tað vita vit sjálvandi at tey ikki eru, men vit ganga út frá tí vegna útrokningarnar) yvir uml. 1 km. millum húskini. Tað vil geva eina reisu yvir 100 milliónir km., tá pissipausir og anna verður frátrekt. Tað vil so siga at sledan hjá jólamanninum flygur uml. 1000 km um sekundi, ella 3000 ferðir so skjótt sum ljóði. Til samanberingar kann nevnast at tað menniskaliga gjørda tingi, rúmdarsondin Ulysses, flygur uml. 50 km. um sekundi. Annars so kunna vanlig reinsdjór í mesta lagið renna uml. 30 km. um tíman.
Lastievni í sleduni er eitt annað áhugavert evni, tá vit ganga út frá at hvørt barn minimum fær eitt LEGO-sett í millumstødd(1 kg.). Sledan skal lasta yvir 500.000 tons, og tá er jólamaðurin ikki viðroknaður. Vanligvís kann ein reinsdjórasleda maks. toga uml. 200 kg. Sjálvt um vit kundu gingi út frá at serstøk flúgvandi reinsdjór kundu toga 10 ferðina hesa vekt, so vóru 8-9 reinsdjór alt ov fá tí at jólamaðurin hevði havt brúk fyri 360.000 reinsdjórum. Hetta vildi saman við gávunum, givi sleduni eina totalvekt uppá ikki minni enn 600.000 tons.
600.000 rons sum flúgva við 1000 km./sek. skapar eina so øguliga luftmótstøðu sum vildi hita reinsdjórini á sama hátt sum ein meteor sum kemur inn í luftrúmið. Tvey tey fremstuy reinsdjórini vildu hvørt absorbere eina megi uppá uml. 14.300 trilliardir jule fyri hvørt sekund sum kann umroknast til 14300 trilliardir watt. Tey vildu heilt víst brent upp beinanvegin og reinsdjórini fyri aftan vildu blivi útsett fyri ovirljóð-buldur. Og hareftir flamma upp. Øll reinsdjórini vildu veri uppbrend eftir 4,26 túsundpart av einum sekundi, t.v.s. tá jólamaðurin var komin til tað fimta húsið. Men tað kann vera líkamikið tí tá sledan hjá jólamanninum acceleraði frá 0 – 1000 km. uppá 1/1000 sekund, vildu øll við sleduna blíva útsett fyri eini kraft uppá 17.500 ferðir sterkari enn tyngdakraftin. Ein jólamaður vigar uml. 150 kg. (mett frá bíløtum) vildi blivi trístur aftur í setri svarandi til eina vekt uppá 3 milliónir kilo, sum sjálvsakt vildi broti øll bein í hansara kroppi og forvandla hann til ein klatt.
Vit kunna tí siga fyri víst; at um jólamaðurin nakrantíð hevur veri til, so er hann deyður nú!
Posted by Sofus Gaasedal at 1:27 PM No comments:
Subscribe to: Posts (Atom)


text:
Vágs kommunu eigur tøk grundstykki uppi í Gjógvarábøi og eitt í Mýrunum. Grundstykkini í Gjógvarábø eru 500-800 m2 til støddar og er prísurin 50.000 kr.
Niðanfyri sær tú stødd á grundstykkjunum og hvar tey eru.
Umframt kommunal grundstykkir, so eru eisini grundstykkir til sølu, sum er privat eiga. Tey finnur tú her.
Grundstykkir hjá Vágs kommunu
Trýst á leinkjurnar niðanfyri fyri at síggja hvørji grundstykki eru tøk.
Grundstykki matr. nr. 500s, 670 m2 til støddar
Grundstykki matr. nr. 500i, 809 m2 til støddar
Grundstykki matr. nr. 500h, 763 m2 til støddar
Grundstykki matr. nr. 500æ, 567 m2 til støddar
Grundstykki matr. nr. 500x, 695 m2 til støddar
Grundstykki matr. nr. 490f, 731 m2 til støddar
Áhugaði kunnu venda sær til Teknisku deild hjá Vágs kommunu, tlf. 663000.
Onnur grundstykkir í Vágs kommunu
Umframt grundstykkir, sum Vágs kommuna hevur til sølu, so eru eisini onnur grundstykkir til sølu í Vágs kommunu.
Nøkur av teimum finnur tú her.


text:
Hugsanardagur 2012
14/02/12 22:32
Til skótasamskipanirnar í Havn.
Mikudagin, 22. februar 2012 bjóða vit tykkum at hátíðarhalda hugsanardagin saman við okkum.
Vit skipa fyri guðstænastu í Havnar Kirkju kl. 19:00, Ann Dahl Hansen, prestur prædikar. Undir guðstænastuni gongur talvan til frama fyri skótahjálpina.
Tað hevði glett okkum, um tit kundu tikið fløgg við í kirkjuna, tað setir serligan dám á.
SSB: Merkið
FH: Merkið
KFUM: Altjóða liljuna
KFUK: Altjóða smæruna
Guðstænastan er ikki einans fyri okkum skótar, men fyri øll, sum hava hug.
Eftir kirkjugongdina bjóða vit, Havnar KFUK skótar, øllum patruljuleiðarum, -hjálparum, liðleiðarum og -hjálparum niðan í KFUK, Varðagøtu 9, til ein góðan drekkamunn, felagssang og undirhald.
Vit gleða okkum at verða saman við tykkum.
Blíðar heilsanir
Havnar KFUK-skótar


text:
Tað varð til eina rúgvu av finaluplássum eisini triðja dag á Norðurlendsku Meistarastevnuni og JuniorMeistarastevnuni 2015, tá ið síðsti partur av innleiðandi riðlum varð avgreiddur í Bergen í morgun. Róland Toftum úr Suðuroyar Svimjifelag setti føroyskt juniormet í 200 bringu, og Signhild Joensen úr Ægir svam 2. skjótastu tíð í 200 rygg.
Í 50 frí fyri kvinnur varð Signhild Joensen úr Ægir nr 29 av 35 við 27.24, Lív Eidesgaard úr HS nr 31 við 27.59, Barbara Debes úr Ægir nr 33 við 28.12, og Jana Thomsen úr Ægir nr 34 við 28.27. Tær hava allar svomið skjótari fyrr.
Í 50 frí fyri menn varð Eyðbjørn Joensen úr SuSvim nr 23 av 34 við 23.66, og Rói Bech úr SuSvim nr 32 við 24.71. Tað var stórt persónligt met hjá Róa, í mun til 25.21 á HS-stevnu í november, meðan Eyðbjørn fyrr hevur svomið 23.61.
Í 200 rygg fyri kvinnur svam Signhild Joensen úr Ægir seg í juniorfinaluna (NJM) við 2:15.92 og næstbestu tíð av øllum. Hennara juniormet er 2:15.64, og Elspa Mørkøre eigur føroyska metið á 2:15.15. Maria Antoft úr HS varð nr 11 við 2:23.36, har hon fyrr hevur svomið 2:19.79.
Í 200 rygg fyri menn var eingin føroysk luttøka.
Í 200 bringu fyri kvinnur svam Beinta Debes úr HS seg í seniorfinaluna (NM) við 2:41.40 og 6. bestu tíð. Hon hevur fyrr svomið 2:37.16. Í juniorbólkinum varð Ásbjørg Hjelm úr Ægir nr 11 við 2:45.06, hon hevur fyrr svomið 2:37.08.
Í 200 bringu fyri menn svam Róland Toftum úr SuSvim seg í juniorfinaluna (NJM) við 2:19.52 og 5. bestu tíð. Hetta var nýtt juniormet, í mun til hansara 2:20.10 frá HS-stevnu í november. Rókur Trygvason úr Ægir varð nr 12 við 2:26.74, hann hevur fyrr svomið 2:24.98.
Í 400 frí fyri kvinnur svam Lena Rannváardóttir úr HS seg í seniorfinaluna (NM) við 4:33.44 og 8. bestu tíð. Hetta var persónligt met, í mun til hennara 4:34.51 frá HS-stevnu í apríl mánaða. Í juniorbólkinum varð Sára Nysted úr SuSvim nr 10 við 4:25.02, og Vár Eidesgaard úr HS og Jana Thomsen úr Ægir báðar nr 13 við 4:28.73. Sára er tó vælsagtans í finaluni (NJM), við tað at 5 danskar gentur svomu skjótari enn hon nú í innleiðandi, har hvørt land bara fáa 2 svimjarar í finaluna.
Í 400 frí fyri menn varð Alvi Hjelm nr 9 við 4:00.55. Hann sleppur tó í seniorfinaluna (NM) tí at hvørt land einans kann hava 2 svimjarar í finaluna, og ein norðmaður tí rýkur út. Alvi hevur fyrr svomið 3:55.66. Í juniorbólkinum svam Marius Gardshodn seg trygt í finaluna (NJM), við stórum persónligum meti 3:56.68 og 5. bestu tíð. Besta tíð hjá honum áðrenn hetta, var 3:59.54 frá HS-stevnu í apríl.
So eini 7 finalupláss tilsamans, triðja dag á NM/NJM 2015, umframt 2 liðsvimjingar. Finalurnar byrja 1 tíma fyrr í dag í mun til hinar dagarnar.


text:
Eg havi eisini fyngi ein dúk til gávis frá einari konu,dúkarnir eru sama mynstur,men eg havi gjørt við grovari garni,hon sá meg hekla hann og segði at teir blivu vakrari við tunnum garni og bað meg prøva tað,men eg skuldi einga dúkin á mynduni.
20. juli 2010
Hekla Dúk
Havi hekla mær ein dúk var væl nøgd við hann,so eigi eg eisini eitt so vakurt træ uttanfyri, sum hevði blomstrini sum er í vasanum so eg tók tey inn.
16. juli 2010
Hekla
Hekla
Hekla
Havi hekla Ranju ein húgvu haldi hon var væl nøgd við hana.
Helena fekk eisini eina hon dámdi hann væl gekk inni í henni í gjárs kvøldi.
11. juli 2010
Hekla
Eg fann hendan Kjólan á síðuni 1000 ideer haldi hann er so fittur, er Heklaður og seymaður
2. juli 2010
Hekla
Havi Hekla mær rundan um eitt log í kvøld ,eigi nógv gløs sum eg goymi supputerningar í, helt tey vóru so keðilig ,so eg fór at prøva ,um eg kundi gera tey eitt sindur pen, haldi tað riggaði bara væl
Ann Pauladóttir
Tit mugu hava eitt gott kvøld
1. juli 2010
Hekla skógvar
Havi siti og hekla í kvøld ,fann uppskrift uppá hesar skógvarnir á netinum ,so eg fór at gera ein, haldi teir eru fittir so eg fari heilt sikkurt at gera fleiri og nemmir eru teir eisini..o)
Lappar
Var uppi í Inni í kvøld, skuldi keypa mær eingangs lappar, men eg fann hesar micro lapparnir, helt teir vóru so lekrir og vakrar litir at eg keypti heldur teir, fekk 5 lappar fyri 30,00 kr og teir eru eisini góðir og nemmir at vinda. :o))
Ann Pauladóttir
Abonner på: Indlæg (Atom)


text:
Seyðasýningar
Á hvørjum heysti eru seyðasýningar úti um landið, har sýnarar døma seyðin og velja teir vakrastu seyðirnar, sum síðani verða sýnaðir av útvaldum sýnsmonnum frá Búnaðarstovuni. Teir ferðast um landið og sýna hesar seyðir. Somuleiðis taka teir myndir og videofilm av seyðunum, og aftaná savnast teir á Búnaðarstovuni at avgera, hvørjir seyðir eru ávikavist nr. 1, 2 og 3 í hvørjum av bólkunum: Veðragjólingar, veturgamlir veðrar og eldri veðrar.
Dómaraúrslit og frágreiðingar eru fyri hvørt ár við landsseyðasýningum.
Mannagongdir, krøv og reglugerðir fyri seyðasýningar eru at síggja her:
Reglugerð fyri hvussu ein brundseyður skal síggja út
Reglugerð fyri árligu landsseyðasýningina
Atgonguseðil til landsseyðasýningina
Hvussu kunnu vit gera seyðasýningarnar betri?
Hvussu kunnu vit gera seyðasýningarnar betri?
Keyptir brundseyðir
Eitt ivamál, sum hevur stungið seg upp í samband við landsseyðasýningina, er, um keyptur seyður skal hava atgongd til landsseyðasýningina ella ikki.
Búnaðarstovan hevur viðgjørt spurningin og kom skjótt til ta niðurstøðu, at sjálvandi skulu keyptir seyðir hava atgongd eins og annar seyður, tí endamálið við landsseyðasýningini er at finna vakrastu brundseyðirnar í landinum.
Tað eru vakrastu seyðirnir á teimum lokalu sýningunum, sum koma til landsseyðasýningina,og tað eru góðkendir sýnsmenn, sum útskriva góðkenningarseðilin.


text:
Handarbeiði er lærugrein, ið leggur dent á tey handaligu og tey skapandi evnini hjá næminginum. Dentur verður lagdur á at geva næminginum førleika og kunnleika um skapandi tilgongdina í handarbeiði, frá hugskoti, fyrireiking og arbeiðsgongd til eftirmeting. Næmingurin fer at uppliva gleðina við sjálvur at tilvirka vakrar, nýtiligar og samskiftandi lutir. Lærugreinin handarbeiði skal eisini vekja áhuga næmingsins fyri føroyskum siðaarvi á hesum øki.
Undirvísingin skal geva næminginum eina uppliving av arbeiðsgleði og felagsskapi, umframt vekja áhuga og styrkja evnini til sjálvur at taka støðu og virka. Dentur verður lagdur á at varðveita okkara heimliga handarbeiði, og týdningarmiklir tættir av mentanar- og siðaarvi okkara verða viðgjørdir, eins og ljós verður varpað á tað virðið, handarbeiði hevur fyri hvønn einstakan og samfelagið sum heild.


text:
Kristin rockbólkur ger comeback
Kendur rockbólkur ger comeback við framførslu á Summar Festivalinum
Kristni rockbólkurin I AM hevur ikki havt almenna framførslu í 10 ár, men nú gera teir comeback við framførslu á Summar Festivalinum.
Bólkurin var stovnaður í Klaksvík og hevði fleiri hitt um aldarsskiftið. Teirra melodiøsi – og stundum rockkendi – tónleikur fangaði eina stóra áhoyrarafjøld í Føroyum, og við góðum live-framførslum megnaðu teir at vinna nógv hjørtu.
I AM spældi á Summar Festivalinum í 2005, men eftir framførslu á Fjarðafestivalnum árið eftir hava teir ikki spælt á konsert. Tað verður nú broytt, og I AM fær í august møguleikan á landsins størsta tónleikapalli – á Vágsbøi.
- Vit gleða okkum ótrúliga nógv til at sleppa at spæla aftur – fyri ikki at tala um á størsta palli í Føroyum. Tað er langt síðani, vit spældur, og ígjøgnum árini hava nógv fólk spurt okkum, nær tey aftur sleppa at hoyra okkum. Vit síggja fram til at kunna geva teimum mongu, sum hava bíðað, tað, tey hava spurt um: eitt brak av einari konsert við øllum hittunum, siga teir í I Am.
Summar Festivalurin verður hildin daganar 4. til 6. august.


text:
Niðanfyri eru vegleiðindi tøl fyri nýtslu av drekkivørum til veitslur, barnadóp, móttøkur o.a. Tølini eru vegleiðandi og kunnu broytast alt eftir, hvussu tiltakið er samansett. Vit mæla altíð til, at tit tosa við ráðgevarar okkara. Send okkum ein teldupost á rusan@rusan.fo ella støkk inn á gólvið.
Vælkomstdrykkur t.d. brúsandi vín
umleið 7 gløs í hvørjari fløsku á 70 cl.
Snapsur
umleið 25 snapsir í hvørjari fløsku á 70 cl
Vanligt borðhald – 3 rættir
Reyðvín umleið 2 fólk til eina fløsku á 75 cl., um hvítvín eisini verður skonkt
Hvítvín umleið 3 fólk til eina fløsku á 75 cl., um reyðvín eisini verður skonkt
Øl umleið 3 fløskur til hvørt fólk, har vín eisini verður skonkt
Øl umleið 5 fløskur til hvørt fólk, har vín ikki verður skonkt
Vanligt er, at mest fer av pilsnar, síðai classic og so gull.
Kalt borð
Vín umleið ½ fløsku til hvørt fólk, um øl eisini verður skonkt
Øl umleið 3 fløskur til hvørt fólk, har vín eisini verður skonkt
Øl umleið 5 fløskur til hvørt fólk, har vín ikki verður skonkt
Cognac/likør
umleið 17 fólk til eina fløsku á 70 cl.
Vanligt er, at mest fer av likøri og síðan cognac
Brennivín/Barr
umleið 7 fólk til eina fløsku á 70 cl.
Vanligt er, at mest fer av vodka, síðai ginn og so romm.
Barnadópur/ferming
umleið 3 fólk til eina fløsku á 75 cl
Reseptión
7 fólk til hvørja vínfløsku á 75 cl. ella max. 1 glas pr. persón
Gløs pr. fløsku/pakka
1 fløska av reyðvíni = umleið 5-6 gløs
1 fløska av hvítvíni = umleið 6-7 gløs
1 pakka av hvítum pakkavíni - svarar til 4 fløskur á 75 cl. = umleið 24-28 gløs
1 pakka av reyðum pakkavíni - svarar til 4 føskur á 75 cl. = umleið 20-24 gløs


text:
Spurt og svarað um gáloysni
- Spurningur: Hví er tað vandamikið at tosa í fartelefon, meðan ein koyrir bil?
– Svar: Tá tú tosar í telefon mást tú býta títt uppmerksemi millum at koyra bil og samrøðuna. Tí fært tú ikki hugsavnað teg líka nógv um bilkoyringina og ferðsluna rundan um teg, meðan tú tosar í fartelefon ella við ferðafólk.
- Spurningur: Er tað vandamikið hjá bilførara at tosa við ferðafólk í bilinum?
– Svar: Ja, tað kann tað vera. Vandin valdast, um samrøðan er einføld, ella í hvønn mun bilførarin má hugsavna seg um samrøðuna.
- Spurningur: Er nakar vandi við at brúka handfría telefon?
– Svar: Handfrí útgerð ger tað lættari at tosa leingi í telefon. Í so máta kann tað vera ein falskur tryggleiki, eftirsum bilførarin kann halda, at tað er trygt. Harumframt er onkur handfrí útgerð soleiðis háttað, at knøttarnir eru longur frá tær, og tað soleiðis gerst truplari at síggja teir. Tá gerst torførari at raka rættan knøtt, sum aftur hevur við sær, at tú í longri tíð hyggur burtur frá ferðsluni.
- Spurningur: Er einki gott við fartelefonum í ferðsluni?
– Svar: Sjálvandi eru fyrimunir við at hava fartelefonina við, tá tú koyrir bil. Hon kann hjálpa tær at samskipa tíni ørindi, so túrarnir gerast færri og styttri. Eisini kann hon hjálpa upp á strongd, um tú kanst boða frá, um tú ert seinkað/ur. Tú kanst skjótt boða frá eini vanlukku. Brúka tó altíð fartelefon við varsemi. Tað besta er at steðga bilinum á tryggum staði, meðan tú tosar í fartelefon.


text:
Fiskimannafelagið, Lærarafelagið, Prestafelagið og 62 Norður eru stuðlar, tá Filmsfelgið skipar fyri Filmsdøgum í Havnar Bio 9.-13. september í ár.
Byrjað verður við amerikanska filminum Livjatan, sum er ein surrealistisk listarlig lýsing uttan dialog av einum fiskivinnutúri í Norðuratlantshavi, har øll manningin er útgjørd við GoPro myndatólum. Afturvið fiskivinnufilminum bjóðar Fiskimannafelagið Sluppøl og skipskeks í biografinum.
Heitið á tiltakinum er ”Filmsdagar - í felag”.
Ein filmur er valdur, ið sampakkar við virði og virksemi hjá hvørjum av feløgunum, Fiskimannafelagnum, Lærarafelagnum og Prestafelagnum. Og so er endamálið at filmarnar verða vístir í felag, so fólk fáa høvi at koma út og síggja film, heldur enn at sita einsamøll, og harvið medvirka í at gera miðbýin livandi. Formaðurin, ella - kvinnan í viðkomandi felag introduserar filmin.
Skráin fevnir um fimm nýggjar listarligar filmar, sum verða sýndir fyri ein bíligan penga. Millum tey møttu burturlutar 62Norður eina ferð fyri tvey til 70 ára filmfestival í Edinburgh í juni næsta ár.
Atgongumerkjasølan er byrjað.
Ole Wich teknaði búmerkið og tók myndina. Og skipskeksin, hon er eins føroysk og Sluppølin.


text:
Bládúgva (lat. Columba livia (Gmel); da Klippedue), oftast nevnd bara dúgva, er sera snotiligur og tekkiligur fuglur. Liturin er vakurt grábláur, aftast á velinum er hon svørt, og tvørtur um veingirnar ganga tvær svartar rendur; summar eru vakurt svartflekkutar um allan veingin og um kápuna. Hálsurin glitrar og skyggir av grønum og reyðum fjøðrum. Beinini eru korkareyð og eygað gulbrúnt.
Føturnar á dúgvu eru setuføtur, men nógv tjúkkari enn á smáfugli; og tí at teir eisini eru sera stuttir, hava tær eitt margháttligt gongulag, duffa framyvir, hvørja ferð tær stíga til.
Bládúgvu dámar best at liva nær sjógvi. Við strendurnar uttan um Miðjarðarhavið eiga tær nógvar. Men so reiðrast tær onga aðrastaðni í Europa uttan í Føroyum — og nakrar fáar við vesturstrond Noregs og Skotlands. Til bústað velja tær sær gjótur og holur í bergi og urðum, altíð út mót sjónum, og ofta so niðarlaga, sum tær fáa fyri brimi. Longu á mariumessu fer steggin at draga turr strá, sýruleggir, fjaðrar og tílíkt, sum bøgan ger sær til eitt vána reiður, og harí verpur hon 2 hvít egg. Klekingartíðin er 2 ti ½3ðju viku. Tá ið ungarnir eru mánað gamlir, flúgva teir út, og so verpa tær gomlu aðru ferð.
Um heystið koma tær í bøin og síggjast so har til langt út á várið. Føðin er korn, grasfræ og annað urtafræ. Sær hon eitt nýsáað rótakál, so legst hon í tað at pikka, og tí hevur hvør maður loyvi at skjóta hana á veltu síni, tó at hon annars er friðlýst alt árið. Mangan hava tær verið skotnar við kjósini fullari av kálfræ, og tað veksur merkiliga væl, tá ið tað verður sáað aftur aðru ferð.
Frá eldgomlum tíðum hevur fólk havt tamar dúgvur og alt fram nýggj sløg. Nú eru meir enn 100 tom dúgvusløg við mongum litum og summi margháttlig av útsjónd; øll eru tey ættað frá bládúgvu. Tiltiknast av teimum eru brævdúgvurnar. Tær finna heim aftur, ið hvussu langt tær koma burtur. Menn hava tí tikið tær við sær á longum ferðum. Tá ið teir vilja senda boð heim, stinga teir eitt lítið bræv í eina f jøður, sum teir binda undir velið á brævdúgvuni, og sleppa henni so. Hon flýgur óføra skjótt, rúmliga 100 km í tíman, so hon er ikki leingi um at bera boðini fram. — Nú á døgum tekur tó radio arbeiðið frá henni.
Úr: Mikkjal á Ryggi: Fuglabókin, Dýralæra II. 1951.


text:
Heri Simonsen 19.05.2017 (16:50)
Úr savninum: Minniliga avrikið hjá kvinnunum
TRÝST á PÍLIN undir MYNDINI, og hoyr táttin í SportBoxini, sum nevnist "Úr savninum".
Hesaferð var leitað stutt aftur í tíðina. Leitað var aftur til farna mánað, tá føroysku fótbóltskvinnurnar við at vinna 5-1 á Luksemborg, 2-1 á Montenegro og ikki minst við at vinna 2-1 á sterka turkiska landsliðnum vunnu seg víðari til høvuðsundankappingina til HM-endaspælið í Fraklandi, sum verður á sumri í 2019.
Tróndur Arge og Hilmar Jan Hansen søgdu frá á Rás2, og Liljan av Fløtum var viðmerkjari.


text:
OGNIR til sølu/leigu
BYGDARRÁÐSFUNDIR
LÝSINGAR
Námsfrøðingar til dagstovnaøkið
ÚTSTYKKING
KORT
VEÐRIÐ
Konsert við John Carter Cash fríggjakv. 23. aug. kl. 20
21.08.2013
Fríggjakvøldið 23. august 2013 kl. 20 hevur John Carter Cash konsert í Vektarbúðini.
John Carter Cash fer at syngja kend løg hjá pápa sínum og egin løg. Eisini fer hann at siga frá sínum hendingarríka lívi, sum millum annað hevur lagað seg soleiðis, at hann í dag er ein væl umtóktur og virdur tónleikaframleiðari, filmframleiðari, sangari og rithøvundi.
John Carter Cash hevur millum annað vunnið eina Grammy fyri at hava framleitt tónleik hjá mammu síni, og hann var eisini framleiðari til filmin “Walk the line” um pápan Johnny Cash.
Atgongumerki á 200 kr. verða seld í forsøluni á Kommunuskrivstovuni.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Fólk til reinsitænastuna hjá IRF
Søkt verður eftir einum fólki til reinsitænastuna hjá IRF í Suðuroynni at byrja skjótast til ber.
Arbeiðið umfatar at koyra slamsúgvaran hjá IRF í Suðuroynni umframt aðrar uppgávur innan IRF.
Reinsitænastan hjá IRF hevur m.a. hesar uppgávur:
- tøma uppsamlingsbrunnar
· opa kloakkir
· heinta spillolju
· reinsa tangar og kjølar
· aðrar líknandi uppgávur
Hevur tú stóra koyrikortið, ert vanur at koyra lastbil, kanst arbeiða sjálvstøðugt og hevur góðan ordan, ert tú møguliga tann, vit søkja.
Øll skráseting hjá IRF er talgild, so neyðugt er við ávísum telduførleika.
Starvið er lønt sambært sáttmála millum Kommunala Arbeiðsgevarafelagið og avvarðandi fakfelag.
Nærri fæst at vita um starvið við at ringja til IRF, tel 414243, og spyrja eftir Torfinn Mortensen.
Umsókn skal vera okkum í hendi innan mánadagin 10. juli 2017. Umsóknin kann sendast til irf@irf.fo, ella við postinum til:
IRF
Víkarvegur 107
520 Leirvík


text:
Byrjað verður í næstu viku at binda Øravík í høvuðsnetið hjá Tvøroyrar Kommunu, og tað arbeiðið tekur væntandi tveir dagar.
Hareftir fáa ørðvingingar ikki longur kelduvatn úr Ørðavík, men drekkivatn frá vatnverkinum á Rananum.
Eftirfylgjandi kanningar av vatninum mugu staðfesta um tað lýkur krøvini áðrenn tilmælið um kóking av vatninum verður tikið av.
Vatngóðskan í Ørðavík er batnað munandi í seinastu árini, síðani kommunan yvirtók vatnveitingina, men samstundis er títtleikan av vatnroyndum eisini øktur, og tað hevur víst at verða sera ringt til fulnar at lúka nútímans krøvini til drekkivatn uttan at reinsa kelduvatnið.
Arbeitt hevur verið við einari ætlan um at fáa eitt lítið vatnverk til Ørðavíkar, men tann ætlan er í hvussu so er fyribils sleppt.


text:
Menniskju verða frelst og grødd
mentan16-03-2017 - 18:13 - Jóanis Nielsen
Tíðindaskriv um vitjan av Hans Berntsen
Menniskju verða frelst og grødd
Um vikuskiftið fáa føroyingar eina rættiliga forvitnisliga vitjan, tá danin Hans Berntsen kemur hendavegin.
Hans Berntsen er ein vanligur maður, sum í síni tíð var stjóri hjá bilafyritøkuni Volvo í Danmark. Hann hevur haraftrat fingið ta andaligu gávuna at biðja fyri fólki sum hava tørv á forbøn til likams og sálar. Tey seinastu mongu árini hevur hann tí bert ferðast runt og hildið frelsu og grøðingarmøtir.
Nú hann vitjar í Føroyum fer hann at hava fleiri møti, har boðið verður til frelsu og grøðing – alt undir skipaðum viðurskiftum.
- Eg veit av royndum, at øll sum tað verður biðið fyri, fáa nakað gott burturúr tí. Eg vil tó leggja dent á, at tað er ikki nøkur serlig megi í mínum hondum, men hjá Gudi er alt gjørligt.
- Tí kann eg við stórari frímóð biðja fyri øllum fólkum, sigur Hans Berntsen.
Vitjað verður í Vági, á Viðareiði, í Klaksvík og í Havn. Hans Berntsen fer av aftur landinum mikudagin.
GUDS KÆRLEIKI
Hetta er ikki fyrstu ferð, at Hans Bernsen vitjar í Føroyum. Hann hevur verið her fleiri ferðir áður, eins og hann hevur vitjað í fleiri ymiskum heimspørtum.
Nú eru tað so hesi fýra støðini í Føroyum sum hann vitjar. Møtirøð hansara byrjar fríggjadagin við møtum í Frelsunarherinum í Vági, - fyri monnum kl. 9:30 og um kvøldið kl. 21 við almennum møti á sama staði.
Leygarkvøldið fer hann allan vegin norður til Viðareiðis, har møti verður í skúlanum í bygdini kl. 19:30. Sunnukvøldið kl. 18 verður møti í Soli Deo Gloria í Klaksvík og mánakvøldið kl. 19:30 í KFUM/K í Klaksvík. Seinasta møtið á hesum sinni verður í Oasuni í Hoyvík týskvøldið kl. 19:30.
Hans Berntsen gleðir seg til at vitja oyggjar okkara enn einaferð.
- Møtini verða hildin, við tí fyri eyga at boða Guds kærleika, og um, hvussu gleðiboðskapurin kann broyta og grøða menniskju gjøgnum persónliga forbøn, verður sagt.
Útlendskir miðlar hava víst hesum møtum ans. Millum annað hevur Danmarks Radio havt sendingar við honum, har teir hava tosað við Hans Berntsen og við fólk sum hann hevur biðið fyri – og sum eru vorðin frísk, eisini við vísindaligum prógvum.
Ein leinkja til eitt slíkt dømi er viðheft her niðanfyri:
https://www.youtube.com/watch?v=aVgUZX5hLSY


text:
Mánafiskur (mánafiskaættin)
Mola mola (Linné, 1758)
Stødd: Mánafiskur verður upp í 3 m langur.
Dýpi: Mánafiskur er uppsjóvarfiskur, hann er úr vatnskorpuni og í minsta lagi niður á 360 metra dýpi.
Litur: Hann er gráligur ella brúnligur um bakið, um síðurnar er hann grábrúnur við silvurfarra og ljósum blettum. Hvítligur undir búkinum. Fjaðrarnar eru dimmar.
Lýsing: Mánafiskur er stuttur, tunnvaksin og høgur. Ryggfjøðurin situr beint uppi yvir gotfjøðurini. Hesar báðar fjaðrarnar eru serliga høgar. Sterturin er allur afturkanturin á fiskinum, nakrir lappar, ið hanga aftur úr honum. Búkfjaðrar eru ongar. Hann hevur smáar uggafjaðrar og smá táknaop, lítlan kjaft og smá eygu.
Eyðkenni: Tað sjáldsama kropsskapið.
Týdningur: Mánafiskur hevur ikki vinnuligan týdning.
ES: Tann størsti mánafiskur, sum vitan er um, var 3,1 m langur og vigaði 2235 kg. (Carwardine, 1995). Hetta var við Birdoynna í Avstralia.
da: Klumpfisk, en: Sunfish, fr: Poisson lune, ís: Tunglfiskur, no: Månefisk, tý: Mondfisch
Útbreiðsla: Mánafiskur er í øllum heimshøvum. Undir Føroyum er hann viðhvørt at síggja um summarið og heystið úti til havs, stendur á skák, svimjandi spakuliga í vatnskorpuni við ryggfjøðurini stingandi uppúr. Hann er fingin nakrar ferðir inni við land í Føroyum. Hann er í øllum teimum heitu og flógvu høvunum. Hann er í Indiahavinum, Kyrrahavinum og Miðjarðarhavinum. Í Atlantshavinum er hann frá Argentina og Suðurafrika norður til Nýfundlands, Noregs og Íslands.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Mánafiskar Tetraodontiformes
Í hesum hópinum eru 9 ættir, umleið 101 slektir og 357 sløg.
Undir Føroyum er ein ætt við eini slekt og einum slag:
Fleiri av sløgunum í hesum hópinum hava sera undarligt skap, nakrir eru mest sum fýrkantaðir, aðrir tríkantaðir ella rundir, men onkrir eru eisini mjávaksnir og streymlinjaðir.
Nøkur fá sløg eru í feskvatni, nøkur í blandingsvatni, men tey flestu eru í tropiskum sjógvi við korallriv.
Nøkur sløg eru pelagisk á víðum havi, og tann eini, sum kemur norður higar, er ein teirra. Hesin sami er eisini heimsins tyngsti beinfiskur.


text:
Stavsild (sildaættin)
Alosa fallax (Lacepède, 1803)
Stødd: Stavsild verður í mesta lagi um 60 cm, vanliga 20-40 cm.
Dýpi: Hon er uppsjóvarfiskur, bæði inni við land og til havs. Stavsild gýtir í blandingsvatninum niðast í stóru áunum á meginlandinum.
Litur: Hon er blágrøn á bakinum, hevur gylta kápu, silvurhvít um síðurnar og undir búkinum.
Ofta við blettum frá kápuni og aftur á hálvan fiskin. Blettirnir eru einir 6-7 í tali.
Teinar: R 18-21; G 19-23; Ry 55-59;
Lýsing: Stavsild hevur sildaskap. Kropshæddin við uggafjaðrarnar er minni enn høvuðlongdin. Hon hevur hvøss kjalarskrubb frá øsinum aftur til gotið. Hon hevur eina ryggfjøður, ið situr beint framman fyri miðjuna. Yvirkjafturin hevur eina týðiliga kloyvu í miðjuni. Kjaftarnir báðir eru eins til longdar, tó hava ungir fiskar lítið yvirbit. Kápan er ríput á skák niður aftureftir. Bulurin er nakað høgur og flatur. Sterturin er nógv sýldur. Táknatindarnir eru 40-60 á fremsta táknaboga (inni í boganum).
Eyðkenni: Táknatindarnir, ríputa kápan, blettirnir eftir síðunum. Hon sæst sjáldan.
Týdningur: Stavsild hevur lítlan vinnuligan týdning.
da: Stavsild, en: Twaite shad, fr: Finte, ís: Augnasíld, no: Stamsild, tý: Finte
Útbreiðsla: Undir Íslandi er hon, tó ikki á Norðurlandinum. Undir Føroyum, í Norðsjónum, í Eystarasalti, suður til Marokko, fram við landi um alt Miðjarðarhavið og í syðra parti av Svartahavinum. Av og á er hon veidd inni á firðum í Føroyum.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sildafiskar Clupeiformes
Hópurin hevur 5 ættir við 84 slektum og 364 sløgum.
Av hesum er undir Føroyum bert tann eina ættin, við 3 slektum og 4 sløgum:
Sildafiskarnir eru smáir til miðalstórir fiskar. Teir hava stóra leysa roðslu, langar táknabogar, eina ryggfjøður, eina gotfjøður, og teir hava ikki fitifjøður.
Teir eru uppsjóvarfiskar, nøkur sløg ganga í torvum. Meginparturin av sildafiskunum livir í sjónum, men nøkur sløg eru anadrom og nøkur eru í feskvatni.


text:
Tað er ikki ov
tíðliga at byrja at gleða seg (ella kanska ikki gleða seg, men so fyrireika seg
mentalt) til týsdagin. Tí tysdagurin er ein heilt serligur dagur í tinginum og
tað er ikki tí, at uppskotið hjá Jacob Vestergaard um løgtingslóg um broyting í
løgtingslóg um stuðul til flutning av fiski skal til 3. viðgerð, og mann
sostatt kann sita framman fyri tingvarpið heima og fantasera um stuðul til
flutning av list. Heldur ikki tí tey týsdagin í tinginum fara at kjakast um
møguleikan fyri sanering í sambandi við láni til keyp av sláimaskinum og
líknandi, og mann kann sita og hugsveima um almenn lán til íløgur í istini ella
tí tey skulu kjakast um ferðagjald, og mann væl kundi ímyndað sær, at tað vildi
verið skilagott, hevði tað verið bíligari hjá føroyskum listafólkum at ferðast.
Nei, tað er tí, at umframt eitt uppskot til løgtingslóg um broyting í
løgtingslóg um málráð eru heili trý uppskot týsdagin í tinginnum, sum snúgva
seg um list og meðan vit bíða eftir týsdegnum, er her eitt sindur av
áhugaverdum lesnaði til fyrireikingar.
Tað fyrsta er 3.
viðgerð av málinum um upphavsrætt, sum kom á føroyskar hendur fyri nøkrum árum
síðani, her eru fleiri áhugaverd hoyringssvar: http://www.logting.fo/casenormal/view.gebs?type=0&caseNormal.id=2227
Tað næsta er 2. viðgerð av uppskoti til samtyktar um at stovna Filmsgrunn.
Hugin Eide hevur eina viðmerking, hann heldur uppskotið vera áhugavert og sá
tað fegin framt í verki, men heldur tó ikki, at vit skulu vera í ov ljósareyðum
brillum í hesum sambandi. Har er eisini eitt álit og eitt rit við heitinum
“Føroysk filmskrimi ongan góðan”, sum eg haldi vera áhugavert, men sum mín
telda noktar at lata upp, eg veit ikki hví. http://www.logting.fo/casenormal/viewCommitteeState.gebs?type=0&caseNormal.id=2195&caseState.id=13175
Síðani er tað 2.
viðgerð av uppskot til samtyktar um alment listakeyp. Her er eitt álit frá
mentanarnevndini við einum setningi, sum eg haldi er tann, ið er mest brúktur í
hesari nevndini, nevniliga:
“Vísandi til hetta tekur meirilutin ikki undir við
málinum og mælir Løgtinginum frá at samtykkja uppskotið.”


text:
Suðurafrikanski Gerhard Zandberg sigur nú at hann ikki fer at kappast á olympisku leikum í sínari drakt sponsorerað av Arena, men heldur gjalda tær 3000 evrurnar í bót til at kunna svimja í Speedo. ‘Eg fari ikki at skaða mínar møguleikar’. ‘Hvat eru 3000 evrur?’, við tilvísing til at eitt OL heiðursmerki hevur nógv meira virði.
Magnini slapp ikki at svimja í nýggju Arena R-Evolution draktini í teimum 100 frí á HM, tí at FINA ikki vildi góðkenna hana fyrr enn í juni. Hann valdi tí heldur at svimja í Speedo, og var yvirhøvur nøgdur við hana, hóast hann bara varð nummar tvey í kappingini. Segði at tað var gott at kunna vera á hædd við hinar, um enn hann væntar at hann hevði kunnað sett heimsmet í nýggju Arena draktini.
Eftir er so at síggja hvat aðrir svimjarar velja at gera fram til OL. Sambært Associated Press so hevur franska Manaudou sponsoravtalu við Arena. Brendan Hansen, Aaron Piersol, Jason Lezak og Kaitlin Sandeno hava avtalu við Nike, men her sigur høvuðsvenjarin Schubert at hann fer at biðja allar amerikanskar svimjarar um at svimja í Speedo. Japanar svimja í Mizuno.


text:
Orð: Henrik Kampmann
Týtt: Jákup Dahl
1. Sum morgundøgg fer øll mín ævi,
sum streymur rennur tíðin brátt;
tá næsti dagur er úr kavi,
meg hylur kanska deyðans nátt.
O, Harra Guð, tú hjálpi mær,
at eg hvønn dag má toknast tær!
2. Vár kraft og megi, lyst og yndi,
hvør skjótt tað alt fer her á fold,
tað fýkur burt sum bos í vindi,
og brátt er aftur undir mold!
Hjálp mær mítt starv at røkja svá,
at tú, Guð, við tað kennast má!
3. Hjá okkum eittans um man varða,
lat okkum aldri gloyma tað:
Guðs boð at halda, hann at æra
og børn hans vera góð og glað.
Hvønn dag, ið fer, Guð, hjálp tú mær
at koma altíð nærri tær!
4. Ver hjá mær, faðir, ævi alla,
tú eina veit mær dagatal,
at tá ið síðstu løtur halla,
eg óbúgvin ei vera skal.
Á kvøldstund tú várkunna mær,
og lat meg sovna stilt hjá tær!


text:
Í morgun komu boð á Facebook frá svensku Christinu Glaeser, sum umboðar svenskar rútmiskar tónleikarar, ið hon vil hava út í Norðurlond at syngja. Tað var acapellabólkurin The Real Group, sum var her á Listastevnu í Norðurlandahúsinum, ið skapti sambandið okkara millum. Christina fylgir væl við, serliga á svenska jazzøkinum, sum altíð hevur staðið sterkt og gjørt seg galdandi úti í heimi, millum annað við Monicu Zetterlund, sum nýliga varð lýst í filminum Monica Z (Per Fly 2013). Men í morgun galt tað 27 ára gomlu Isabella Lundgren, omanfyri, ið hevur Peter Asplund sum mentor. Christina umboðar tey bæði, og nú eru øll tekin í sól og mána um, at unga Isabella Lundgren er nýggja stjørnan í svenskum jazzi. Hesi sannleiksorð skrivar nordisturin Christina í meylinum morgun:
Isabella och även Peter Asplund vill ut och spela i hela Norden nu och jag känner att det är dags att öppna dörrarna igen så det blir korsdrag mellan länderna. På 70-talet var alla artister ute i hela Norden och nu känns det som om det var murar emellan länderna. Det måste vi ändra på.
Sovítt Isabella, sum eg vóni verður at hoyra á okkara leiðum eisini. Men hetta við at senda meyl og leggja slóðir millum fólk og lond, kom mær til hugs á ein heilt nýggjan hátt í morgun. Tá eg kom til arbeiðis hevði starvsfelagin Hendrik lagt mær bókina Det digitale liv (Being Digital) hjá Nicholas Negroponte á knappaborðið. Onkuntíð hava vit báðir tosað um júst Negroponte og netið sum ein fleirsporaðan motorveg, og um Sherry Turkle og netið sum uppvakstrarstað hjá dreingjum og gentum, tá internetið kom fram í 90'unum og setti skúlunum nýggj krøv. Aftast í bókini skrivar Henrik Palle henda áminnandi setning um at ansa sær, at ein sum brúkari, og kann henda lærari eisini, ikki endar burturoldaður á fornminnissavni:
Amerikanski fotografurin Bill Schwab, sum av og á er her við øðrum fotografum at avmynda skiftandi ljósið við føroysku strendurnar í uppgangi, sæt einaferð í Michigan og legði ætlanir fyri eini ferð til Tjørnuvíkar. Spurdi hann um Spotify. Jú, var svarið, eg eri á Spotify. - Okay, so sendi eg tær hetta. Ein teldupost millum Spotify-vinir, har innihaldið er klikkbart og soljóðandi:
Eftir ongari løtu ber til at senda ein aldargamlan sang runt jørðina og siga einum vini frá um nakað, hann ikki visti av minuttin undan. Sangur og tónleikur fær nýggja útbreiðslu, sum er ókeypis og bara krevur at undirstøðukervið er í lagi. Tað vóru dagsins boð í tykisheimi. Svenskur jazzur og tjørnuvíkskur Kingo gjøgnum múrin til alla verðina.


text:
Suomi, sum landið eitur á finskum, er norðasta sjálvstøðuga land í heiminum eftir Ísland. Ein loftmynd av Finnlandi hevði víst okkum eina vakra landslagsmynd við frostmýrum, skógum, mýrum og mest sum ótaldum vøtnum, hólmum og oyggjum. Størsti parturin av landinum er skógur, har fura, grann og bjørk vaksa; kavin liggur næstan allan veturin. Í øldir var Finnland undir svenskum yvirvaldi, til tað kom undir Russland í 1803. Finnland gjørdist sjálvstøðugt land í 1917. Finska mentanin er ólík mentanini í hinum Norðurlondum, og finskt er ikki skylt við norrønu málini.
Um 10% av Finnlandi eru vøtn, og tilsamans eru tey um 70.000, og verður Finnland tí javnan nevnt "landið við teimum 1000 vøtnunum". Størsta vatnið er Saimaavatn við fleiri hundrað oyggjum og hólmum. Ferjusigling er vanligasta ferðasambandið ímillum oyggjarnar fram við strondini. Um veturin mega ísbrótarar javnan bróta ísin, so farmaskip og ferjur fáa siglt fram við strondini.
Høvuðsstaður Finnlands, Helsinki, er út ímóti havinurn og liggur opin og frítt fyri. Í býinum er óføra góð havn, og frarn við havnalagnurn er sølugøta, har fólk selja fisk, frukt, grønmeti og blómur. Í Helsinki eru mong spennandi og nýmótans hús bygd soleiðis, at tey hóska saman við tí gamla og skapa ein serligan finskan byggistíl.
Viður er høvuðstilfar í hesum skógarlandinum - Finnland og Svøríki eru tey lond í Evropa, ið høgga mest av grann og øðrum viði. Trøini verða flutt til sagvirkini, har sumt verður sagað til plankar og bretti, sumt gjørt til krossvið og spønuplátur og sumt malið og kókað til pappírstilfar. Tá ið viðurin verður kókaður, fæst træspritt, sum verður brúkt í evnafrøðiídnaðinum. Saguspønir, børkur o. a. avlop verður brent í orkuverkum.
Norðastu partarnir í Noregi, Svøríki og Finnlandi verða nevndir Sámaland eftir sámunum, ið búgva í hesum víðføra landøki. Sámarnir hava egið mál og serstaka mentan og royna at vinna sær sørri sjálvræði í landøki sínum. Hjá mongum sámum er reindýrahald enn høvuðssvinna, men gongdin er, at teir meir og meir liva sum øll hini fólkini í hesum londum.
Siðurin at hava baðstovu kom úr Russlandi til Mið- og Norðurevropa í miðøld. Hon gjørdist væl umtókt í Finnlandi, og í flestu finsku húsum er baðstova, "sauna". Hetta er lítið, brennandi heitt rúm, har fólk sita og hvíla seg og "sveitta seg reinan". Javnan oysa tey vatn á heitu steinarnar á ovninum, so at stovan fyllist við heitari guvu. Siður er, at alt húskið fer í baðstovu eina ferð um vikuna.
Tjóðardagur finna er 6. desember. Tá hátíðarhalda finnar frælsisyvirlýsingina frá 1917, tá Finnland gjørdist frælst frá Russlandi.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Helsinki
Vídd: 338.130 km2
Fólkatal: 5.259.250
Alment mál: finskt, svenskt
Átrúnaður: kristindómur 90%, aðrir 10%
Stýrðislag: fólkaræði, fleirflokkaskipan
Gjaldoyra: evra (EUR)


text:
07 Vestur byrjar úti móti HB
Leikskráin í EFFO-deildini er nú kunngjørd, og fyrsta umfar, 12. marts, verður móti HB í Gundadali. 07 Vestur fáa eisini Ólavsøkudyst móti B36. Kappingarárið endar í Fuglafirði 21. oktobur.
Fyrireikingarnar til kappingarárið eru nú í hæddini, og um tríggjar vikur fáa vit fyrsta venjingardystin, sum verður við Margáir 28. januar. 6 vikur seinni byrjar kappingin í Gundadali móti HB. Í øðrum umfari spæla vit móti júst samanlagda suðuroyarliðinum, og í 5. umfari móti hinum uppflytaraliðinum, EB/Streymi úr Sundalagnum.
Leikskráin, íroknað venjingardystir, sær soleiðis út:
Komandi dystir
EFFO-deildin, 18. Juni kl. 15:00
TB/FCS/Royn - 07 Vestur
2. deild, 5. Juni kl. 15:00
EBS - 07 Vestur
Fleiri
Stigatalvan
Málskjúttar


text:
Á starvsnevndarfundi í dag, 3. mai, hevur starvsnevndin í MBF skipað seg við Jørmundi Foldbo sum næstformanni, og harvið heldur hann fram sum næstformaður.
Tveir av nevndarlimunum eru nýggir, og eru teir Hallur Thomsen, formaður í Sclerosufelagnum, og Malan Mohr, forkvinna í Alzheimerfelagnum.
Tey, ið manna starvsnevndina í MBF eru:
Tóra við Keldu, forkvinna
Jørmund Foldbo, næstformaður
Anna Dahl Olsen
Hallur Thomsen
Malan Mohr
Myndin varð tikin eftir aðalfundin 5. apríl. Frá vinstru Jørmund Foldbo, næstformaður, Anna Dahl Olsen, starvsnevndarlimur, Tóra við Keldu, forkvinna, Malan Mohr, starvsnevndarlimur, og Hallur Thomsen, starvsnevndarlimur.


text:
Heini í Skorini vart ph.d. á King’s College
Fríggjadagin 5. mai vardi Heini í Skorini ph.d.-ritgerð sína um altjóða politikk á Department of War Studies á King’s College, University of London.
Heini í Skorini hevur kannað søguna og korini hjá talufrælsinum í ST høpi og hvussu rætturin til frít at siga sína hugsan um trúarviðurskifti er undir áhaldandi og skipaðum álopi, eisini í 2017. Granskingartilfarið fevnir um fleiri enn 1000 skjøl úr søvnum hjá ST og Wikileaks-dátugrunnin, umframt umleið 25 samrøður við ST sendifólk og diplomater úr Asia, Miðeystri, Norðurafrika, Europa og USA.
Heini í Skorini sigur um ritgerðina:
- Handan háfloygdu ástøðini, er ritgerðin í veruleikanum um fólk, sum gjalda hægsta kostnaðin fyri at hugsa og tosa frítt. Hóttanir, fongsul, píning, forfylging og deyða. Av og á má ein minnast til, at frælsi ikki er ein sjálvfylgja; at frælsi er ein søgulig parentes, sum skal verjast.
Heini í Skorini hevur verið innskrivaður á King’s College, men hevur eisini verið knýttur at Fróðskaparsetrinum, meðan hann hevur arbeitt við ph.d.-ritgerðini. Høvuðvegleiðari var Viviene Jabri, professari í altjóða politikki á Department of War Studies, King's College.
Opponentarnir til verjuna vóru Karin Fierke, professari á University of St. Andrews, og Katerina Dalacoura, professari á London School of Economics.
Verjan fríggjadagin gekk sera væl.
Verkætlanin kallaðist: ”Human Rights Language as a Double-Edged Sword: Examining the Clash on Freedom of Expression and Defamation of Religions in the UN System”. Hon er fíggjað úr Granskingargrunninum og av Fróðskaparsetrinum.
Les um Heina í Skorini í Heilagrunninum
Á myndini eru frá vinstru: Karin Fierke, Viviene Jabri, Katerina Dalacoura og Heini í Skorini.


text:
Krokodilluprikkafiskur (prikkafiskaættin)
Lampanyctus crocodilus (Risso, 1810)
Stødd: Her um okkara leiðir verður hann upp í 17 cm langur. Longur suðuri er hann upp í 30 cm langur.
Dýpi: Uppi í sjónum á víðum havi úr 45 niður á 1000 metrar.
Litur: Óskalaður er hann svartur um allan kroppin. Trolveiddur er liturin og veika skræðan ofta lutvíst sjavað burtur, og tað sæst inn á bera fiskin.
Teinar: R14(13-15); G17(16-19). Táknatindar: 5 (sjáldan 4) + 1 + 11 (10-12), til samans 17 (16-18).
Lýsing: Krokodilluprikkafiskur er langligur og tunnvaksin fiskur. Eina ryggfjøður umleið mitt á rygginum. Eina gotfjøður, ið er aftanvert miðjan fiskin. Gotfjaðrarfestið er longri enn ryggfjaðrarfestið. Búkfjaðrafestini eru fremri enn ryggfjøðurin. Uggafjaðrarnar eru langar og smalar og røkka aftur um gotið. Fitifjøðurin er umleið mitt millum stertin og ryggfjøðurina. Serliga smala og høga klingru. Høvdið er serligt við sínum langa kjafti, ið er meira enn fýra ferðir eygnatvørmátið. 3 ljósgøgn á kjálkPrikkafiskar Prikkafiskaættin unum, 7 yvir gotfjøðurini, 14 (13) niðast millum stertin og gotfjøðurina.
Eyðkenni: Stóri og langi kjafturin. Høga og smala klingran. Longu uggafjaðrarnar.
Týdningur: Hevur ikki havt vinnuligan týdning.
da: Krokodilleprikfisk, en: Jewel lanternfish, ís: Fenrislaxsíld
Útbreiðsla: Undir Føroyum og í Grønlandsfirði suður á umleið 22ºN. Er eisini í Miðjarðarhavinum, Guineavíkini og Ungavavíkini í Kanada.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Prikkafiskar Myctophiformes
Hópurin prikkafiskar hevur 2 ættir við 35 slektum og 246 sløgum.
Undir Føroyum er bert tann eina ættin við 6 slektum og 7 sløgum:
Vanliga við stórum eygum. Eingin fiskur verður størri enn 30 cm. Høvd og kroppur samantrýst um síðurnar, flestu við stórum kjafti.
Teir hava fitifjøður, eina ryggfjøður og eina gotfjøður. Búkfjaðrarnar eru altíð framman fyri miðjan fiskin. Stóran sýldan stert, ljósgøgn um kropp og høvd, slætta og leysa roðslu.
Smáir svartir ella blankir fiskar, ofta skyggjandi í bronsu ella ælabogalitum. Miðsjóvar- og uppsjóvarfiskar.


text:
Lettland er mitt ímillum hini bæði Baltalondini. Landið hevur langa strond, har eru tríggir stórir havnabýir, sum síðan í miðøld hava verið týdningarmiklir handilsbýir. Veðurlagið er kaldligt og slavið, og tí leggja bøndurnir mest dent á at halda mjólkneyt og sláturneyt. Síðan landið gjørdist frælst ríki í 1991, hevur verið roynt at menna landbúnað, skógarvinnu og fiskivinnu, vinnuvegir, sum tungídnaðarætlanir sovjetstýrisins høvdu trokað burtur.
Høvuðsstaðurin í Lettlandi, Riga, hevur verið týðandi handilsbýur síðan í miðøld. Hann er helst lívligasti høvuðsstaður í Baltalondum og er virkin mentanarmiðdepil. Lettland hevur sterk søgulig bond til Týsklands, hetta sæst týðiliga á hvørjum horni í Riga - í byggilistini, á mótanum, og her eru mong týsk ferðafólk.
Í útnirðingshorninum á teimum ovurstóru víddum, sum einaferð vóru Sovjetsamveldið, eru nú fyra sjálvstøðug lond. Trý teirra, Estland, Lettland og Litava, eru út ímóti Eystarasalti. Hesi trý londini verða undir einum kallað Baltalond. Fjórða landið, Hvítarussland, er inni í landinum. Lendið er láglendi við heyggjum, áum, vøtnum og mýrum; veðurlagið er kalt og vátligt. Lítið ráevni er í hesum strálbygdu londum. Mentanin er ymisk úr landi í land, og fólkið er illa roynt og hevur í øldir tolt nógv, tí at tey hava leingi staðið undir øðrum størri tjóðum. Londini hava verið vígvøllur í stórveldabardøgum.
Frælsisstríðið í teimum trimum Baltalondunum átti sín stóra part í, at Sovjetsamveldið fall í 1991. Eitt av frælsistiltøkunum var, at fólk tóku saman hendur og gjørdu manngarð ígjøgnum øll trý londini. Baltafólkini royna nú at knýta samstarvsbond við grannalond síni, serstakliga Pólland og Finnland.
Av tí at dyrkilendið nógvastaðni ikki er so gott, og veðurlagið er kalt og vátligt, er avmarkað, hvat veksur. Høvuðsgrøði er korn, epli og sukurrøtur. Vátligu markirnar verða nýttar til beiti. Fiskiskapur er týdningarmikil vinnuvegur í Baltalondum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Riga
Vídd: 64.589 km2
Fólkatal: 2.277.000
Alment mál: lettiskt
Átrúnaður: kristindómur 90%, aðrir 10%
Stýrirlag: fólkaræði, fleirflokkaskipan
Gjaldoyra: lats (LVL)


text:
Níggjanda bókin um teir báðar vinmennin...
Níggjanda bókin um teir báðar vinmenninar Pettson gamla og frensin Findus
Pettson er í ringum lag og vil hava fri...
Pettson er í ringum lag og vil hava frið í hesari bókini um Pettson gamla og fressin Findus.
Hønurnar eru bestu vinir hjá Findusi, n...
Hønurnar eru bestu vinir hjá Findusi, næst eftir Pettson, sjálvandi!
Fyrsta bókin um Findus og Pettson í nýg...
Fyrsta bókin um Findus og Pettson í nýggjari utgávu.
Um fressin Findus og gamla Pettson, sum...
Um fressin Findus og gamla Pettson, sum fara tjaldingartúr
Findus og Pettson fáa vitjan av grannan...
Findus og Pettson fáa vitjan av grannanum Gustavsson, sum ætlar sær á revaveiðu.
Nú er vár, og Pettson heldur, at tíðin ...
Nú er vár, og Pettson heldur, at tíðin er komin at seta eplir niður, men Findus vil heldur seta frikadellur niður.


text:
Lover Lover
19. Apríl 2013 - Anný
Myndir: Anný Djurhuus
Hóskvødi 4.apríl framførdu Lover Lover, ið er ein akustiskur electropop-duo, fyri fyrstu fer í Sirkus. Eg var til staðar, tá ið konsertin fór fram, og mær dámdi sera væl teirra hugsveimandi og vakra tónleik, ið eg ikki heilt dugi at seta í ein einstakan bás.
Tað eru vinmenninir báðir Petur Háberg og Filip Mortensen ið manna bólkin, ið eisini hava spælt í bólkum sum Bet You Are William, The Ghost og Dead Beat Punk. Teir fingu stóra møguleikan at hita upp fyri Eivør í VEGA 11.apríl, og tað var tað, ið setti teir í gongd. "Tað er sum at koma á landsliði" søgdu teir í Góðan Morgum Føroyar. Alt í alt, vóni eg, at vit hoyra nógv frá teimum báðum í framtíðini.
Lover Lover - Most Magnificent Of Artworks (demo)
Lover Lover - Trouble Trouble (demo)
Posted by Fjøllini Dansa at 12:04
Subscribe to: Post Comments (Atom)


text:
Týtt: Victor Danielsen
1. Verðin í synd enn svevur,
Ísraels Gud vakir har;
æruna, valdið hann hevur,
og prís frá teim sælu hann fær.
Sært tú hans eyga, sum hyggur
í kærleika niður í dag
til tann, sum í vónloysi liggur,
og sum einki ljós hevur sæð?
2. Sonin hann her niður sendi,
á krossinum blóðið hans fleyt,
dómin frá okkum hann vendi,
og myrkursins leinkjur hann breyt;
nú frelsan hin stóra er funnin
og sigur við Gudslambsins blóð,
teim friðleysu friður er vunnin,
og hvíla til hjørtuni móð.
3. Syndari, hoyr, hvat hann sigur,
hann kallar so mildur á teg:
Tak móti frelsu! Hann biður,
vend um av fortapingarveg!
Synd tína, blóðiga, reyða,
eg snjóhvíta alla skal tvá;
tí leið eg hin kvølfulla deyða,
tí hvíldi hin byrði mær á!
4. Alt, alt er goldið á krossi,
tí frían hann gera teg kann;
av hvørjum vónleysum plássi
nú sálirnar leita til hann.
Tilbiðjan og máttur og æra
tilhoyrir Guds Lambi í dag.
Kom, ver í tí hvítklædda skara,
kom við til hin himmalska stað!


text:
Russarin og svenski ríkisborgarin, Sergei Vorobyov, bleiv tvangsinnlagdur uppá reyð pappírir. Í dag sigur hann, at hann er innistongdur av politiskum orsøkum. Í fjúrtan dagar hevur hann mótmælt við onki at eta, og hann sigur, at kona hansara í Svøríki, hevur sent klagu um Bjørn á Heygum, til svenska uttanríkisráðið.
Oyggjatíðindi 10. desember 2010
Sannleikin verður ikki toldur í Føroyum, og kritiskar røddir verða kvaldar, dømdar ella, sum hjá Sergei Vorobyov, innilæstur.
Russarin við svenska ríkisborgarsskapinum, kom til Føroyar at arbeiða hjá Setrinum, har hann skuldi hava alla KT-skipanina undir sær. Hann hevur eina phd í KT, og verður mettur at hava framúr góð evnir júst á hesum økinum.
Hansara trupulleiki var, at KT skipanin hjá Setrinum er so afturúrsigld, og kravið um ábøtur so stórt, at tað bar ikki til at undirvísa uttan neyðugar dagføringar í skipanini.
Men tá Setrið í áravís hevur brúkt meira pengar enn játtan hevur verið til, og kavabólturin er bara blivin størri og størri við árunum, hevur støðan verið hættislig, og ongir pengar hava verið ella eru til ábøtur.
Hetta hevur ført til, at Sergei Vorobyov, hevur talað við stórum stavum, og tá hann kom í klørnar á løgguni, fekk hann ikki bót fyri harðskap, ella varð rættarsøktur við kravi um harðskapsdóm, so sum vanlig mannagongd er. men bleiv ístaðin innlagdur við tvingsli.
Hetta fær Sergei Vorobyov, ikki at ivast í, at hann hevur status, sum politiskur fangi á stongdari deild.
Sergei, sigur, at honum er noktað at hava samband við internetið, men tá hann yvirfyri yvirlæknanum, Tórmóði Stórá, kundi vísa á, at hann hevur krav uppá at kunna samskifta yvir internetið, men ikki fær loyvi til tess, so er hetta prógv um, at hann er innilæstur av politiskum orsøkum.
Tað tænir ikki Setrinum, at Sergeir sleppur at úttala seg um vánaligu støðuna. Tað er ein fyrimunur fyri tey, ið ikki tola kritikk, at Sergei verður hildin á stongdari deild, fyri at forða honum at samskifta við onnur um støðuna á Fróðskaparsetrinum, sum er á lágum pisa-støði, næstan í idiotiskari tómgongd.
Veikleikin við at hava Sergei innilæstan uttan orsøk er, at hetta beinleiðis kann setast í samband við ta avdúking, hann hevur gjørt á Setrinum, og at Setrið tí hevur ávirkan á støðuna og á psykiatriska depilin, og at Russarin tí uttan himpr, kann staðfesta, at hann er politiskur fangi við einari ávísari vitan, sum ikki tolir dagsins ljós.
Hóast Tórmóður Stórá, yvirlækni, hevur víst á, at hann hevði sett seg í samband við russiska konsulátið í Føroyum, so hevur Sergei Vorobyov, ikki havt vitjan haðani.
Russiski konsulin, Árni Dam, hevur upplýst fyri blaðnum, at sjálvt um Sergei Vorobyov, er russari, so er hann svenskur ríkisborgari, og at russiska konsuláti tí onki hevur við mannin at gera, men yvirlæknin á deuild 2 sigur, at Sergei Vorobyov, hevur bæði russiskan, og svenskan ríkisborgaraskap – ein sokallaða dupultan ríkisborgaraskap, so russiski konsulin sleppur ikki rættiliga undan manninum.
Bjørn á Heygum, sum er svenskur konsul í Føroyum, og tí skal umboða áhugamálini hjá svenskum ríkisborgarum, hevur onki gjørt fyri at verja støðuna hjá Sergei Vorobyov, ið beinleiðis sigur, at svenski konsulin í Føroyum, er fullur í lygn, og at ein klaga nú verður send svenska uttanríkisráðnum um støðuna.
Sergei Vorobyov innlagdur við tvingsli, og hevur mótmælt støðuni við ikki at eta í fjúrtan dagar.
Mikudagin skuldi Sergei Vorobyov, avhoyrast av løgregluni.
Frammanundan hevði hann biðið um, at blaðstjórin á Oyggjatíðindum, kundi vera hjástaddur undir avhoyringini, men beint áðrenn hann skuldi undir kvørnina, komu boðini til blaðstjóran:
Tey vilja als ikki hava teg við til avhoyringina, segði Sergei við blaðstjóran, Dan Klein.
- Eg eri politiskur fangi, sigur Sergei Vorobyov, ið minnir á, at føroyingar hava tikið við læru av Stalin.
Sergei Vorobyov varð innlagdur undir tvingsli. Tá ivasamt er við grundarlagnum, so er tað sjáldsamt ikki so gott við pressuni.
Men hasir kalarnir mugu so liva við, at russarin hevur noktað at etið í samgullar fjúratan dagar.
Løgreglan og psykiatriski depilin kunnu knappliga standa við einari heimssensatión:
At maðurin doyr av svongd.
Meira í morgin.


text:
Boas Heinesen
Mynd: faroesocccer.com
Fyrstu ferð í 1. deild
Leygardagin móti Víkingi kundu vit enn einaferð skriva eitt nýtt kapittul í søgu felagsins. Boas Heinesen, sum er liðskipari á U18 liðnum hjá okkum, kom inn til sín fyrsta skrásetta vaksnamannadyst fyri Giza Hoyvík.
Boas er hoyvíkingur, og hóast hondbólturin hevur fylt nógv, so tók tað ikki langa tíð hjá Boasi at venja seg við fótbóltinum. Boas gjørdist liðskipari beinanvegin, tí hann gongur á odda og er ikki bangin fyri at tveita seg í eina takkling!
At Giza Hoyvík nú hevur sett hol á nýggjan kapittul merkir sjálvsagt, at kapittulin skal skrivast liðugur. Nú eru fleiri sum banka uppá, og spennandi verður at fylgja við, um fleiri unglingar fáa fyrsta dystin á besta liðnum.
Framtíðin er bjørt í Hoyvík!


text:
Ótryggar karmar fyri tjóðina og búskapin
Landsstýrið veitir ikki fiskivinnuni tryggar karmar at virka undir. Tað, teir veita, er tvørtur ímóti tryggleika til nøkur fá navngivin vinnurekandi til at ræna grundarlagið undan vinnuni sum heild.
Tað eru tíverri ikki bara teir báðir seinastu landsstýrismenninir í fiskivinnumálum, sum hava roynt at billa tær inn, at teirra eina og reina hjartamál er at veita fiskivinnuni tryggar karmar at virka undir.
Men, kæri borgari – tað er kolsvørt lygn.
Tað, sum er undir uppsigling av politiskum ætlanum í løtuni, er akkurát sama uppskrift, sum sendi Føroya land so logandi á heysin í kreppuni fyri tjúgu árum síðan. Og hetta er sama uppskrift, sum rendi Ísland á heysin fyri trimum árum síðan.
Uppskriftin er at skapa tryggar karmar um vinnuraksturin hjá nøkrum fáum navngivnum persónum, til at ræna grundarlagið undan vinnurakstrinum hjá teimum, sum eftir skulu koma. Hesi fáu skulu hava landsins trygd til at veðseta og selja ognina hjá tær og mær, so at framhaldandi vinnurakstur snøgt sagt fer fyri bakka.
Hetta er beina kósin inn í eina vinnukreppu av tí slagnum, vit fóru ígjøgnum fyri tjúgu árum síðan.
Sannleikin er tíverri tann, at vit longu eru komin hálvan vegin inn í kreppuna.
Serliga loyvið, sum givið var úrvaldum reiðarum til at veðseta og selja okkara felags fiskirættindi, hevur skuldarbundið vinnuna sum heild so tungt, at rentukostnaðurin til pengalánararnar fleirfaldast meðan inntøkurnar standa í stað. Skuldarbinding við veð í ognini hjá øðrum – so ørt tað ljóðar!
Serliga umsorganin hjá Løgtingi og landsstýri fyri hesum navngivnu vinnufólkum, hevur eisini givið okkum tey úrslit, at fiskastovnarnir verða trároyndir, so at tað gerst uppaftur meira torført hjá vinnuni sum heild at fáa endarnar at røkka saman.
Hesin beista váðaligi politikkurin hevur longu latið nakrar fáar navngivnar reiðarar selja okkara felagsogn, fyri síðan at lata skuldina sita trygga eftir í vinnuni, meðan arvingarnir spæla ríkfólk við virðum, sum ongantíð vóru teirra av røttum.
Eg skal endurtaka:
- tað er kolsvørt lygn, tá politikararnir siga seg veita vinnuni tryggar karmar. Tað er eina og aleina tryggleika fyri órøttum vinningi í lummarnar á nøkrum fáum úrvaldum, teir tryggja. Vinnuraksturin sum heild gerst bara eitt, og tað er ótryggari fyri hvønn dag sum gongur við hesi vinnupolitisku undirgangskós.
Subscribe to: Post Comments (Atom)


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Tuesday, July 24, 2012
Avbera góðar framløgur um Islam
Ynskir tú at hoyra eina drúgva, men beinrakna og djúpa útlegging av Islam frá eini kritiskari síðu? So er leinkjan niðanfyri genial. Framløgunar vóru hildnar á Biola Universitetinum, av Nabeel Quershi, ein ex-muslimur og núverandi kristin, sum eg sjálvur kenni og havi samstarva við:
Kinsey: fyrimyndin uppá skitna hugsan
Monday, July 23, 2012
Ateistur um ateist
“Imagine someone holding forth on biology whose only knowledge of the subject is the Book of British Birds, and you have a rough idea of what it feels like to read Richard Dawkins on theology.”
(Eagleton)
Friday, July 20, 2012
William Lane Craig um Higgs Boson
Eri mega upptikin við at fyrireika fyrilestrar í løtuni, havi tí ikki lagt nakra stóra orku í bloggin í seinastuni. Men helt eg skuldi vísa á nakrar viðmerkingar hjá William Lane Craig, í samband við uppdagingina av Higgs Boson:
Hetta er leinkjan http://www.reasonablefaith.org/higgs-boson-discovered
Annars er teksturin at lesa niðanfyri:
Sunday, July 15, 2012
Trúarverja á Teenstreet í summar
- Answering atheists: Evidences for the Existence of God
- Answering the Bible Critic: Is the Bible Reliable?
- Answering Muslims: Answering questions Muslims ask
- (á Føroyskum) Svara ateistinum: Hvussu kann eg svara, tá ateisturin spyr: 'Hvussu veist tú at Gud er til'?
Wednesday, July 11, 2012
Dawkins er ein afrikansk apa
Tja...
Hetta pástendur stóri vísindamaðurin sjálvur. Men um nú maðurin so gjarna vil verða ein afrikanska apa, so skal eingin forða honum:
Sjálvandi flennir kristni pastorurin, tað hevði eg eisini gjørt!
Og her er sjónbandið:
Enn einaferð: Tja:
Hvussu fittar og serstakar hesar enn eru, er tað so ikki hald í pástandinum, at hesir nýateistar í veruleikanum niðurgera mannaættina?
Fyri síðani at taka logikkin hjá ateistinum Bill Maher til eftirtektar, var tað tá apan gjørdist religiøs ella kristin, at hon fór at drepa grind? Tí grindadráp og religión er opinbart knýtt at hvørjum øðrum! Men hvønn trupuleika hevur Maher við grindadrápi, um vit kortini bara eru apur úr Afrika?:
http://kristindomur-svarar.blogspot.com/2012/06/ateistar-pastanda-at-orskin-til.html
Haldi at ápostulin Paulus í brævið sínum til tey kristnu í Róm, lýsti hesa gudleysu tankagongd ómetaliga væl:
Meðan tey róstu sær av at vera vís, vórðu tey dárar (Rómbrævið 1: 22)
Monday, July 2, 2012
Dawkins treingir til at koma meiri út!
Soleiðis helt professarin Craig J. Hazen fyri, í einari viðmerking til ein fyrilestur sum Dawkins helt á einari ráðstevnu í India, har gudloysingurin legði upp til, at ateistar í 21 árhundra eru eitt framtak innan moralismu, byggjandi á biologiska grundvøllin heldur enn religión.
So byggir moralur á ein klump av evnum? Sum Dawkins tykist pástanda:
Hazen viðmerkir:
"Religion, indeed Christianity, was the driving force behind the abolition of slavery in Great Britain and the United States and was an essential center point of the civil rights movement in the Twentieth Century," Hazen affirmed. "How in the world does Dawkins square such historical events like these with brutish, naturalistic Darwinism?"Huff, eg eri eisini eitt sindur sjokeraður, eftirsum útsøgn Dawkins enntá var í samband við bókina 'The Selfish Gene'.


text:
Ein nýggj vísindalig grein vísir á, at tøðevnistrot í eystara partinum av Norðuratlantshavinum kann viðvirka til, at makrelur hevur breitt seg meira vestureftir seinastu tíggju árini.
Makrelur gýtir vestan fyri Írland á vári og svimur um summarið norðureftir til sjógv við meira tøðevni, plantu- og djóraæti og tískil meira føði (sí mynd). Søguliga hevur makrelur staðið mest á beiti í Norðurhøvum, men eftir 2006 flutti hesin stovnur seg nógv vestureftir, til føroyskt, Íslendskt og eisini Grønlendskt sjóøki.
Tøðevnisslagið silikat avgerð gróðurin av sonevndum kiselalgum, ið er týdningarmikið føðigrundarlag hjá reyðæti – høvuðsføðin hjá makreli. Nøgdirnar av silikati eru størstar vesturi í Labrador- og Irmingerhavinum, og lækka eystureftir móti europeiska landgrunninum (sí mynd). Hartil vísa mátingar at nøgdirnar av silikati hava verið støðugt minkandi seinastu 25 árini. Tað er tískil møguligt, at føðigrundarlagið hjá makreli fyrst svíkur í eystri, so at hann nú má svimja longur vestur til føðiríkari sjógv um summarið.
Sambandið millum tøðevnistrot og makrelútbreiðslu er serliga týðiligt í Íslandsbassenginum, millum Ísland og Rockall háslættan. Fleirtjóða yvirlitstrolingarnar í juli vísa, at makrelur hesa árstíð bert stendur heilt nær íslendska landgrunninum, har upprák áhaldandi taðar sjógvin við tøðevni (silikati). Longur suðuri á opnum og djúpum havi gerst sera lagbýtt um summarið, og taðingin er tí lítil og ongin. Tískil er lítil gróður og hetta økið er so at siga oyði fyri bæði reyðæti og makrel.
Hesi viðuskifti eru lýst í greinini: “Nutrient-driven poleward expansion of the Northeast Atlantic mackerel (Scomber scombrus) stock: A new hypothesis”, sum bleiv prentað 5. mai í tíðarritinum “Elementa: Science of the Anthropocene”.
Meira tøðevni í vesturi og norðuri. Víst er miðal silikatnøgd í juni, 1960-2013, á 50-metra dýpi. Gráu pílarnir vísa ferðingarmynstrið hjá makreli. Svarta linjan vísir markið, har lítla silikatnøgdin byrjar at gerðast avmarkandi fyri gróður av kiselalgum (bláa økið).


text:
Rumenskt mál
Rumenskt er eitt romanskt mál, ið verður tosað í Rumenia, Moldova og spjatt í ymiskum londum á Balkan. Rumenskt er alment mál í Rumenia.
Bendingarlæra[rætta | rætta wikitekst]
[rætta | rætta wikitekst]
Rumenskt er í summum førum meira konservativt enn tey vestligu romansku málini. Málið hevur varðveitt eina skipan við føllum, soleiðis at navnorð og lýsingarorð bendast í trisum føllum: hvørfall/hvønnfall (nominativ/akkusativ), hvørjumfall/hvørsfall (dativ/genitiv) og tiltalufall (vokativ):
Sum tað sæst, so hevur rumenskt eitt eftirhongt bundið kenniorð, mótsatt hinum rumensku málunum, men eins og í norðurlendskum, (drongin, gentan). Tað bundna kenniorðið kemur eins og í hinum romansku málunum av tí latínska ávísingarfornavninum (demonstrative pronomen) ille "hasin har", t.d. homo ille > rumenskt omul / ille homo > franskt l’homme "maðurin".
Ávisingar úteftir[rætta | rætta wikitekst]


text:
Kunngerð
um broyting av Býarplaninum og Almennu byggisamtyktini fyri Runavíkar Kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 19 frá 18. mars 2013, verður við hesum boðað frá, at Runavíkar býráð á fundinum 29.06-2017 hevur samtykt broytingar í Býarplaninum og Almennu byggisamtyktini fyri Runavíkar kommunu.
Broytingin í byggisamtyktini umfatar:
• At býráðið kann geva loyvi til at innrætta frítíðarbústað omaná neystum við ávísum treytum.
Broytingin í Býarplaninum umfatar:
• At C8-økið við Grannatún og Líknargøtu verður broytt til B-øki
Broytingin í byggisamtyktini er til skjals á Býráðsskrivstovuni/Kunningarstovuni í Saltangará í upplatingartíðini í tíðarskeiðnum
frá 17. juli 2017 til 7. august 2017.
og á heimasíðuni www.runavik.fo
Møgulig mótmæli og/ella broytingaruppskot skulu verða býráðnum í hendi í seinasta lagi 28. august 2017.
Runavíkar býráð
Sí "Broyting í byggisamtyktini – at innrætta frítíðarbústað omaná neystum" her
Sí "Broyting í býarplaninum – At C8-økið við Grannatún og Líknargøtu verður broytt til B-øki" her


text:
Kubbuta langasporl (langasporlsættin)
Coryphaenoides rupestris
Gunnerus, 1765
Stødd: Kubbuta langasporl verður upp í 150 cm langt.
Dýpi: Tað er úr 180 m niður á 2000 m, vanligast millum 600-1000 m.
Litur: Tað er morgrátt um bakið, silvurgrátt um síðurnar og undir búkinum. Fjaðrarnar eru myrkar, eins og í kjaftinum og í táknaholuni. Trolveiddur fiskur er mest sum bara gráur.
Teinar: R1 10-13; U 16-19; B 8.
Lýsing: Bulurin er stuttur og tjúkkur, sporlið langt og klænt. Fremra ryggfjøður er høg og tríkantað, er heilt frammi við nakkan, er smátent framman, og fjøðurin røkkur minni enn so til ta aftaru ryggfjøðurina. Fremri partur av festunum undir uggafjaðrunum, búkfjaðrunum og fremru ryggfjøðurini eru í beinari linju upp og niður. Tað hevur heldur stórar uggafjaðrar. Smáar búkfjaðrar, og fremsti teinurin er tann longsti.
Aftara ryggfjøður er long og heilt lág. Hon byrjar nakað aftan fyri fremru ryggfjøður og er heilt aftur í sporlsendan. Tað hevur eina langa og væl hægri gotfjøður, frá gotinum og út í sporlsendan. Gotfjøðurin er longri enn aftara ryggfjøður. Kubbuta langasporl hevur stórt, kubbut høvd og stutta, rundaða gron. Øll gronin frá oman fyri eyguni fram í trantin er týðiliga útbend. Tað hevur stóran kjaft. Kjaftklovin kemur aftur um eyguni. Tað hevur stór eygu, lítlan, avrundaðan kant undir eygunum. Rasputur fiskur at føla. Roðsla er bæði undir og oman á gronini. Tað hevur lítla finnu, um hálvt eygnatvørmát.
Eyðkenni: Kubbuta langasporl hevur ikki hvassan beinkamb undir eygunum, kjaftklovin kemur aftur um eygað. Tað hevur runda gron, ikki myrkan blett við gotið ella millum búkfjaðrarnar. Gotfjøðurin er longri enn aftara ryggfjøður.
Týdningur: Nakað verður veitt av hesum langasporli í føroyskum sjógvi.
da: Skolæst, en: Roundnose grenadier, fr: Grenadier de roche, ís: Sletthali, no: Skolest, tý: Rundnasiger Grenadierfisch
Útbreiðsla: Kubbuta langasporl er úr Biskeiavíkini og norður til Tróndheims, um Føroyar til Íslands, Grønlandsfjørð, Davisfjørð suður til Florida. Tað er út av bankunum vestan fyri Føroyar.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Skei ß netinumLŠttari kann ta neyvan vera.......
N˙ kunnu vit bjˇa tŠr at taka skei ß netinum, j˙st tß ta passar tŠr.
Vit kunnu bjˇa tŠr fylgjandi skei ß netinum:
Mannagongdin at taka skei ß netinum er:
T˙ trřstur ß ta skeii, t˙ ynskir at lesa. Tß t˙ kemur inn ß sÝuna og hevur lisi um skeii, so trřstur t˙ ß tilmelding og ˙tfyllir skjali og trřstir ß send.
Ein av lŠrarunum vendir so aftur til tÝn vi tilfari, sum t˙ skal lesa. Tß t˙ heldur, at t˙ er klßr/ur at fara til royndina, boar t˙ lŠraranum frß, og tit avtala eina tÝ nŠr royndin skal takast.
Tß t˙ skalt til royndina, skalt t˙ hava eina teldu sum hevur "Skype" vi kamera. T˙ fŠrt loynior frß lŠraranum og sleppur inn til royndina og svarar spurningunum. Tß avmarkaa tÝin er farin, letur skipanin aftur og boar tŠr frß, um t˙ hevur klßra royndina ella ikki.
Um t˙ ikki klßrai royndina, ber til at taka hana umaftur seinni. N°kur av skeiunum krevja ein dag av praktiskum royndum ß Trygdardeplinum vi ┴ir.


text:
Vanlukkur hjá eldri
Kanningar í grannalondum vísa, at eldri bilførarar sum heild eru lóglýdnari enn teir yngru, so hóast fleiri eldri bilførarar helst verða í framtíðini, er eingin orsøk at síggja fyri sær eina ræðumynd við fleiri ferðsluvanlukkum orsakað av gomlum.
Kanningar vísa eisini, at orsakirnar til vanlukkur hjá eldri bilførarum ofta eru tær somu:
- Vanlukkur í krossvegum ella við skeivari staðseting í farbreyt
- Brot á víki- ella steðgiskyldu
- Mismeting av ferð ella frástøðu
- Bilførarin hyggur ikki nóg væl fyri sær
- Bilførarin reagerar ov seint
- Vantandi viti hjá tí eldra. Viðkomandi er vorðin ússalig/ur í bilinum ella á annan hátt viknað/ur kropsliga ella sálarliga.
Eldri fólk fáa harumframt ofta álvarsligari mein, eru tey partur av eini ferðsluvanlukku, m.a. tí tey eru serliga viðbrekin.


text:
Rennihjól, rulliskoytur, rennifjøl og segboard
Rennihjól og rulliskoytur
Koyrir tú at rennihjóli ella rulliskoytum, skalt tú fylgja somu reglum sum fólk til gongu. Tað merkir, at tú skalt koyra á gongubreytini. Tú fært lættliga nógva ferð, so vís fólki til gongu eyka atlit. Koyr hóvliga og ber so í bandi, at tú altíð fært bremsað í góðari tíð.
Rennifjøl og segboard
Tað er hvørki loyvt at koyra á rennifjøl ella segboard (eisini rópt airboard ellar hoverboard) í ferðsluni.
Eitt segboard hevur tvey hjól og líkist eitt sindur eini rennifjøl. Tað hevur elektriskan motor, kann koyra upp í 20 km/t og tú stýrir við tíni javnvág og likamsvekt.
Tað er bert loyvt at brúka rennifjøl og segboard á privatum øki ella á økjum, sum eru gjørd til hetta endamál. Ikki er loyvt at brúka tey á gongubreyt, súkklubreyt ella á vegnum.